Spomen-obilježje za ubijenog Dženana Memića u Velikoj aleji\nObjavljeno u kategoriji BiH na 14.02.2018 14:55:00\nPostavljanje spomen-obilježja u subotu 17. februara\nSARAJEVO, (Patria) - U subotu, 17.02.2018. godine u Velikoj aleji na Ilidži u 13 sati bit će postavljeno spomen-obilježje na mjestu gdje je pod još nerazjašnjenim okolnostima stradao mladić Dženan Memić.\nPorodica Memić zajedno sa svojim advokatom Ifetom Feragetom više od dvije godine pokušava otkriti istinu o ubistvu ovog mladića. U noći 8. februara 2016. godine Dženan je bio u društvu djevojke Alise Mutap kada je pod još nerasvijetljenim okolnostima zadobio povrede na glavi od kojih je 15. februara 2016. godine preminuo na KCUS-u.\nSlučaj se prvobitno vodio kao saobraćajna nesreća, zatim kao ubistvo po nepoznatom počiniocu, da bi Tužilaštvo KS za nekoliko mjeseci ponovo prekvalifikovalo djelo u saobraćajnu nesreću. U toku je postupak protiv Ljube i Bekrije Seferovića kojima se sudi za izazivanje saobraćajne nesreće i spriječavanje dokazivanja, no porodica Memić od samog početka smatra da je taj proces farsa.\nOtac nastradalog mladića Muriz Memić kazao je za agenciju Patria da je dobio sve potrebne saglasnosti za postavljanje spomen-obilježja koje će biti trajni podsjetnik na borbu za istinu i borbu protiv policijsko-pravosudnog sistema.\nPorodica Memić je već šest puta organizirala mirne proteste tražeći istinu o Dženanovoj smrti i zahtijevajući smjenu glavne tužiteljice KS Dalide Burzić i svih tužilaca koji su radili na ovom slučaju. Do sada ih se u sudnici pojavilo osam. Pravni stručnjaci smatraju da je riječ o nezapamćenom slučaju saobraćajne nesreće koju zastupa toliki broj tužilaca.\nAdvokat Ifet Feraget pisao je i Visokom sudskom i tužilačkom vijeću tražeći konačnu reakciju u ovom slučaju „nezapamćene korupcije u pravosudnom sistemu“.\nPorodica poziva sve one koji mogu i podržavaju njihovu borbu da prisustvuju postavljanju spomen-obilježja.\nNa Kantonalnom sudu u Sarajevu 21. februara bit će nastavljeno suđenje Seferovićima kada će svjedočiti policajci Elvedin Boja i Velibor Ristivojević koji su na lice mjesta došli nakon pripadnika DKPT-a i Sefedin Škrijelj istražitelj koji je prisustvovao uviđaju u noći 8. februara.


Nadal slomio otpor Berloka i obezbedio četvrtfinale Šangaja\nPrvi teniser sveta Rafael Nadal, iako rezultat ne govori tako, morao je da se malo više potrudi u osmini finala mastersa u Šangaju, pošto je sa 6:1, 7:6(5) savladao Argentinca Karlosa Berloka.\nUprkos tome što je Berlok sasvim solidno i duboko blizu osnovne linije slao lopticu, izgubio je tri puta svoj servis, što najviše pokazuje da ni dovoljno jaki i precizni udarci ne mogu da poremete Nadala koji je prvi set dobio sa 6:1.\nRafa je nakon svog početnog udarca vraćao loptu u svom stilu sa dosta spina, pa Argentinac nije imao nijednu priliku da napravi brejk u meču.\nDruga deonica je bila već uzbudljivija, jer je Berlok uspevao da zadrži svoj servis, te je njegov otpor slomnjen nakon taj-brejka iako je imao prednost od 5:2, ali je Nadal povezao pet poena i prošao u narednu rundu takmičenja.\nPrvi teniser sveta će u četvrtfinalu turnira igrati protiv Švajcarca Stanislasa Vavrinke koji je pobedio Kanađanina Miloša Raonića sa 7:6(2), 6:4.


Završena ovogodišnja "Somovijada" - Zvornicki.ba\nOvogodišnji pobjednik Damjan Savić\nZavršena je još jedna uspješno organizovana “Somovijada” u Malom Zvorniku u okviru manifestacije “Drina smisao života”.\nOvogodišnji pobjednik Damjan Aleksić\nSportski ribolovac Damjan Aleksić iz Sremske Mitrovice pobednik je 21. “Somovijade”, koja je održana u petak i subotu u Malom Zvorniku.\nOn je u dva takmičarska dana ulovio dva soma u meri, osvojivši ukupno 8.850 gram poena.\nIza njega, sa 8.260 gram poena je Malozvorničanin Nenad Vučetić, koji je, inače, iz Zvorničkog jezera izvukao najvećeg soma na takmičenju, teškog 5,22 kilograma i dugog 79 centimatara, ali je u ukupnom plasmanu ipak ostao na drugoj poziciji.\nTrećeplasirani ribolovac je Miodrag Obradović iz Krčadina sa 4.665 gram poena, a najmlađi učesnik ovogodišnje “Somovijade” bio je Marko Eror (14) iz Petrovaradina. Ribolovci su za dva dana ulovili ukupno sedam somova u meri i 30 van mere.\nU kulinarskom nadmetanju u pripremi riblje čorbe “Zlatni kotlić 2018”, od 11 timova najuspešnija po oceni žirija bila je ekipa iz Donje Trešnjice, dok su iza nje ostali kulinari Kluba ljubitelja reke Tise iz Novog Bečeja i “Blago čiče” iz Komirića.\nU sklopu manifestacije “Drina je smisao života” za nedelju je još planirana regata od Velike Reke do Sakara. Start je u 10 sati, a jedna od retkih ragata na mirnoj vodi traje oko šest sati.


Vesti online / Vesti / Srbija / Raste uticaj Kine i Rusije, možemo li da vratimo Kosmet u UN?\nUticaj Kine i Rusije će posle izlaska Britanaca iz EU rasti i Srbija treba da to iskoristi u narednim godinama da kroz razne inicijative pitanje Kosova i Metohije polako vrati u UN. Britanski odlazak iz EU nije samo uzdrmao Evropu već i otvorio nova pitanja koja se tiču Srbije, Kosova i Metohije, briselskih pregovora i misije Euleksa. Protivnici Briselskog sporazuma i odluke iz 2009. da se kosovsko pitanje prebaci iz okrilja Ujedinjenih nacija na Evropsku uniju, uvereni su da je "lopta sada u dvorištu Srbije" i da je ovo pravi trenutak da se pitanje Kosmeta ponovo vrati u UN.\nDa li će Srbija hteti da vrati pitanje Kosmeta u UN?\n- EU ostaje, ona i dalje postoji, mandat Euleksu potvrđuju privremene institucije u Prištini, što su pre nekoliko nedelja i učinile, tako da u tom pogledu teško da može bilo šta da se promeni kada je u pitanju Euleks - navodi Proroković.\nPrema njegovom rečima, za ovu tezu više se prostora može tražiti u nekoj političkoj dimenziji u budućim političkim raspravama, mada on podseća da je pravno-formalno gledano Euleks nastao i zahvaljujući nizu političkih odluka koje je donela Kvinta, u koju ulaze i Velika Britanija, Nemačka, Italija i Francuska kao evropske zemlje.\n- Bez obzira na to što Velika Britanija u naredne dve godine izlazi iz EU, Kvinta opstaje, i mi nemamo nikakvu naznaku da se bilo koja od tih političkih odluka može promeniti. Prosto, odnos ovih država, zapadnih sila, prema pitanju Kosova i Metohije će ostati isti, sa Velikom Britanijom ili bez nje - uveren je on.\nKina i Rusija - dve nove sile\n- Pitanje britanskog odlaska ili ostanka je političko, i ono može doneti neki manevarski prostor Srbiji u budućnosti. Taj prostor za Srbiju se otvara zbog slabljenja EU odlaskom Velike Britanije. On mora nekako da se popuni, a ja tu vidim Rusiju i Kinu kao dve nove sile, i dva nova aktera u rešavanju balkanskog pitanja. Na takav način, mi možemo da jačamo svoju poziciju - povratkom Rusije u igru, ne samo kada se radi o razvoju srpskih železnica ili energetskom sektoru nego i kada se radi o kosovskom pitanju; postepenim uvođenjem Kine u igru, jer Kina je sad ekonomskim interesima povezana sa nama. Posle treba videti dokle te dve zemlje kao stalne članice Saveta bezbednosti UN mogu da nas prate, i onda predlagati inicijative u SB. I tako vraćati kosovsko pitanje u UN, i postepeno ga izvlačiti iz takozvanog evropskog puta Srbije - predlaže Proroković.\nBregzit - sredstvo za trežnjenje Beograda\nProfesor Pravnog fakulteta na Univerzitetu u Kosovskoj Mitrovici Dušan Čelić kaže da je Bregzit moguće sredstvo za trežnjenje Beograda od ideje da Evropa nema alternativu, te u tom kontekstu vidi link sa Kosovom, dok dešavanje u Velikoj Britaniji smatra prilikom da državni vrh Srbije razmisli kuda će da usmeri državni brod, ali i da prihvati da su briselski sporazumi - obesmišljeni.\n- Sada je jasno da ta šargarepa koja je Beogradu bila ponuđena nema nikakvog smisla. To jest, da je neće biti. EU neće više nikada biti ono što je bila pre Bregzita, a pitanje je i šta će ostati od nje sada kad se Pandorina kutija otvorila i kada se najavljuju slični referendumi - objašnjava on.\n* "Srbija ima pravo veta na priznanje nezavisnosti Kosova"\nČelić ističe da je Brisel sve manje zainteresovan za Srbiju jer ima sopstvene probleme, tako da veruje da Srbiji, i da prekine briselski dijalog, ne može da se desi ništa bitno gore nego što je sada. On napominje da je pred nama jedno, kako je rekao, "veliko mešanje karata" koje se ne odnosi samo na Balkan, ali i da se neće sve završiti na „bregzitu“. U tom smisli, Čelić predlaže sledeće:\n- Sve ukazuje na to da je ovako pasivna pozicija Srbije najgore moguće rešenje. Srbija bi trebalo da prestane da jednostrano sprovodi na svoju štetu ono što je potpisala u Briselu, i da ’stavi memorandum‘ da sa tim prestaje. Ozbiljno da razmotri svoju spoljnopolitičku orijentaciju prema Briselu, posebno uzimajući u obzir posete na najvišem nivou Kine i vojno-tehničke saradnje sa Rusijom, jer ovo kuda ide neće doneti ništa dobro ni Kosovu i Metohiji ni Srbiji - uveren je on.\nČelić veruje da je ovo neka vrsta prekretnice i za put kojim Srbija treba da ide, i ističe da taj preokret treba da deluje otrežnjujuće na državu, da brod preusmeri u sigurnije vode, a EU, uveren je on, više nije mirno more.\nSubota 02.07.2016. 18:11\nSrbski brod je moguce preusmjeriti ali to zahtjeva promjenu kapetana i kompletne posade jer u suprotnom ce sve putnike nasukati na evropski utopiski sprud.


Radio TV Stara Pazova - Proglašeni najbolji sportisti za 2015. godinu\nProglašeni najbolji sportisti za 2015. godinu\nDejan Majstorović košarkaš Dunava iz Starih Banovaca i reprezentativac Srbije u basketu 3 na 3 po drugi put uzastopno je izabran za najboljeg sportistu Opštine Stara Pazova. Njemu je nagradu uručio Đorđe Radinović predsednik Opštine Stara Pazova koji je svim sportistima čestitao na nagradama i istakao da su sportisti istinski ambasadori Opštine kako na domaćoj tako i na međunardnoj sceni. Najbolji sportski kolektiv u 2015. godini je košarkaški klub Dunav iz Starih Banovaca koji je bez poraza izborio ulazak u Drugu mušku ligu Srbije.\nNa svečanosti koja je organizovana po 49. put izabrani su i najbolji treneri, sportski radnik, sportista za doprinos razvoju sporta, najbolji junior, pionir i nade sporta. Nagrađani su i najbolji u okviru pojedinčanog sporta, a i ovog puta dodeljene su i Medius Specijal nagrade. Pokrovitelj je bila Opština Stara Pazova, a u izboru su učestvovali i Sportski savez Opštine i RTV Stara Pazova.


► Uoči samita NATO: Saveznici strahuju od raskola i dogovora Tramp-Putin\n10.07.2018 | 09:20h ► 09:33h Brisel\nEvropski saveznici strahuju da bi na samitu NATO, sutra i u četvrtak u Briselu, američki predsednik Donald Tramp mogao izazvati raskol u atlantskom savezništvu ako istraje u zahtevu da SAD previše, a Evropljani premalo plaćaju za odbranu Evrope, i postaviti pitanje daljeg "finansiranja evropske odbrane", pa i ostanka američkih trupa u Nemačkoj.\nStrah među evropskim saveznicima postoji i zato što uporno kruže informacije da bi se Tramp na sastanku 16. jula u Helsinkiju s ruskim predsednikom Vladimirom Putinom mogao nagoditi oko rešavanja krize u Ukrajini, možda i ukidanja nekih sankcija, ukoliko bi Putin prihvatio Trampov zahtev da Rusija ne ometa nove sankcije Vašingtona Iranu.\nZvanični izvori i mediji u EU sada tvrde da Tramp može predložiti Putinu da Rusija pomogne Vašingtonu da prisili Iran na povlačenje trupa i smanjenje uticaja u Siriji i Bliskom istoku tako sto će povećanom proizvodnjom nafte sprečiti dalji skok cena nafte, što u unutrašnjoj politici ne odgovara Americi, pošto je Vašington postavio ultimatum da do početka novembra uvoznici obustave kupovine nafte iz Irana, jer im inače preti američka odmazda.\nTrampova vlada nastavlja strategijski cilj da se spreči "pobeda šiitskog Irana" u sukobu u Siriji, što se poklapa i sa američkim vitalnim interesima u Saudijskoj Arabiji i drugim sunitskim državama na bliskom istoku, naročito je to takođe važno Izraelu koji u politici Irana vidi za sebe životnu opasnost.\nNovak je kratko saopštio da se razgovaralo o "energetici i sankcijama…a energija može postati pokretačka snaga u odnosima Rusija-SAD", dok je Peri rekao da "imamo razmimoilaženja s Rusijom...ali je nužno razgovarati i pronaći situacije u kojima se može zajedno raditi".\nIako su zvaničnici američke administracije nastojali da ubede kako Tramp ne dolazi da razbije vekovno savezništvo s Evropom i neće biti povlačenje, već samo prerazmeštanja na istok i sever Evrope, 35 hiljada američkih vojnika u Nemačkoj, velike sumnje se uporno roje u glavama saveznika u NATO.\nPredsedavajući britanskog parlamenta Džon Berkau rekao je danas da Vlada ne može da traži od poslanika da ponovo glasaju o već dva puta odbijenom sporazumu o Bregzitu, ako on ne bude...\nPredsedavajući britanskog parlamenta Džon Berkau rekao je danas da Vlada ne može da traži od poslanika da ponovo glasaju o već dva puta odbijenom sporazumu o Bregzitu, ako on ne bude suštinski izmenjen.


Šešelj vrijeđao Zoranu Mihajlović | N1 BA\nŠešelj vrijeđao Zoranu Mihajlović\n17.10.2018. |13:47 |\nŠef poslaničke grupe Srpske radikalne stranke Vojislav Šešelj ponovo je u Skupštini Srbije zatražio smjenu Zorane Mihajlović sa mjesta ministrice građevinarstva i uputio njoj i poslanici DS-a Gordani Čomić uvrede na koje predsjedavajući sjednicom Skupštine Srbije nije reagovao.\nŠešelj je smjenu Mihajlović tražio zbog potpisivanja memoranduma o saradnji za gradnju auto-puta Preljina - Pojate sa američkom kompanijom Behtel, kao i zbog toga što nije reagovala na izjavu ambasadora SAD Kylea Scotta koji je pred njom i u Vladi Srbije rekao da je Kosovo suverena država.\nŠešelj je rekao da se za izgradnju tog važnog auto-puta mora raspisati tender, a da je svrha potpisivanja memoranduma da se drugim ponuđačima stavi do znanja, da nema nikakve potrebe da se prijavljuju.\nOn je kazao i da Mihajlović namjerava da Amerikancima u ruke preda monopol nad daljom izgradnjom infrastrukturnih objekata u Srbiji.\nŠešelj je potom iznio kritike na izmjene zakona o ozakonjenju objekata, on je pitao kako Mihajlović misli da ruši kuće po Srbiji, a da prije toga ne poruši dvije kuće bivšeg predsjednika Srbije Tomislava Nikolića u zaštićenom pojasu na obali rijeke Save.\nOn je ocijenio da će izmjenom tog zakona opet stradati samo sirotinja, koja nema veze u državnim organima ili će odabrati nekog političkog protivnika da ga na taj način "stuku".\nŠešelj je rekao da je "protiv pravila elementarne logike" da Mihajlović bude ministrica i "van zdravog razuma" i rekao da "ne voli alapače koje se dočepaju vlasti pa misle da su sve i svja".\nReagovala opozicija, ali ne i predsjedavajući\nNa Šešeljeve uvrede reagovali su poslanici opozicije, zbog čega je lider radikala ministarki poručio : "Evo brane te ovi. Brane te ovi u čije ćeš redove, za mesec dva".\nPoslanica Demokratske stranke Gordana Čomić rekla je Šešelju da ne može ženi da kaže da je alapača i da ga zbog toga treba biti sramota, na šta joj je on rekao: "Ti prvo obrij brkove pa dođi na sednicu".\nPoslanik Demokratske stranke Balša Božović rekao je predsjedavjućem Veroljubu Arsiću da je trebalo da prekine Šešelja i reaguje na uvrede koje je uputio ministrici Mihajlović i poslanici Čomić.\n"Molim vas da ubuduće ovakve izjave, kreature sprečite i sačuvate dostojanstvo Skupštine Srbije", rekao je Božović.\nArsić mu je odgovorio da što se tiče Zorane Mihajlović "nema potreba da je brani ni on ni bilo ko drugi" i da je "ona ministar u Vladi Srbije i da zna da se brine o sebi".\nMihajlović: Od Šešelja se ništa drugo ne može ni čuti\nMinistarka Mihajlović je rekla da nije novost to što Šešelj iznosi uvrede i da se od njega ništa drugo ni ne može čuti.\n"Na to smo već navikli", dodala je Mihajlović.\nOna je rekla da je Vlada Srbije donijela odluku o potpisivanju memoranduma za izgradnju auto-puta od Preljine do Pojata i da je dala ovlašćenje njoj da ga potpiše, a napomenula je i da Srbija sarađuje ne samo sa SAD nego i sa Kinom, Rusijom i Azerbejdžanom.\nOna je rekla i da vidi da Šešelj ima neki problem sa Tomislavom Nikolićem i da sa njim treba i da ga riješi, a onda "podsjetila javnost" da su radikali na vlasti na Novom Beogradu bili sa Aleksandom Šapićem, a da je Novi Beograd nadležan za dio gdje se nalaze Nikolićeve vikendice.\n"Pa što to onda niste srušili", upitala ga je Mihajlović.\nRadeta sme da dobacuje samo iz poslaničke klupe\nDok je Mihajlović govorila sa mjesta gdje sjede predsjedavajući i podpredsjednici parlamenta dobacivala joj je poslanica radikala i potpredsjednica Skupštine Srbije Vjerica Radeta, a Arsić je upozorio da to ne radi, ali i da ode u poslaničku klupu pa onda dobacuje.\n"Još se nije nikad dogodilo da se ministru dobacije sa stola gde sedi predsedavajući i podpredsednici. Ja vas molim ako želite da dobacujete, a to znam da rade svi poslanici, sednete u poslaničku klupu i to radite".\nRadeta mu je odgovorila da se sa potpredsedničkog mjesta bolje čuje.\n"Hvala Šešelju jer je skrenuo pažnju javnosti na genocid u Srebrenici" 17.07.2019.\nOsude zbog izjava Šešelja o novinarki koja je pisala o genocidu u Srebrenici 16.07.2019.\nOdhranili su Sebi zmiju otrovnicu, al sada ujeda njih :)


Cvijanović: Predstavnici PDP i SDS pomagači u širenju negativnih priča i laži o Srpskoj | Srpska Info\nCvijanović: Predstavnici PDP i SDS pomagači u širenju negativnih priča i laži o Srpskoj\nAutor: Srna 08.08.2018. 20:21\nPredsjednik Vlade Republike Srpske Željka Cvijanović izjavila je i da su negativne priče i laži nanijele ogromnu štetu Republici Srpskoj, a da su pomagači u njihovom širenju predstavnici SDS-a i PDP.\n– Nažalost, vi u PDP i SDS ste pomagači u širenju takvih laži po bijelom svijetu i u funkciji ste dokazanih mrzitelja Srpske – rekla je Cvijanovićeva Srni upitana da prokomentariše današnje saopštenje PDP u kojem se navodi da “Savezu za pobjedu nije potrebno lobiranje, jer međunarodni ugled i kontakte njeguje niz godina”.\n– Priču o ruskom uticaju u Republici Srpskoj izmislili su oni za koje /predsjednik PDP Branislav/ Borenović odrađuje posao problematizujući sve i svašta u Srpskoj i hvaleći sve što stigne u Sarajevu. Što se tiče priče o nezavisnosti Srpske, ako to nekad bude na dnevnom redu njenih institucija, biće obaviješten.\nOna je navela da je obaveza Vlade Srpske da traži sagovornike koji žele da čuju istinu umjesto da ponavljaju “fabrikacije i izmišljotine koje serviraju upravo ljudi iz PDP uz pomoć sarajevske političke čaršije”.\n– Njihovi histerični napadi i osporavanje svakog kontakta koji ostvari neki predstavnik Srpske pokazuju da nemaju nikakvu izbornu platformu. Nastavićemo da razgovaramo sa ljudima iz nove američke administracije i da sprečavamo laži koje su tamo posijale strukture koje su svoje mišljenje formirale na osnovu bošnjačkih lobista, kao i neodgovorni pomagači, poput Borenovića, i onih koji i danas šire laži i grčevito se bore da o Republici Srpskoj očuvaju tu laž – zaključila je premijer Srpske.\nTagovi: PDP,SDS,Željka Cvijanović


► U Čačku protest zbog smrti braće od koronavirusa\nUčesnici skupa su rekli da su braća umrla iako su gradske vlasti pre junskih izbora tvrdile da je koronavirus u Čačku "pobeđen" što je bilo i na predizbornom letku Srpske napredne stranke.\nRadiša Đokić (36) je umro 1. jula od posledica koronavirusa, a njegov rođeni brat Stefan (26) 12 dana kasnije, takođe od koronavirusa, dok je njihov otac na bolničkom lečenju.\nPorodica Đokić je posle Radišine smrti saopštila da nije znala da je on oboleo od koronavirusa, da su o tome saznali iz medija i da Radiša nije na vreme testiran, iako je to sam tražio jer je imao simptome zaraze, ali su mu u zdravstvenim ustanovama rekli da nemaju testova.\nMinistarstvo zdravlja Srbije je naložilo inspekcijsku kontrolu njegovog lečenja.\nDom zdravlja u Čačku je danas saopštio da je tročlana komisija koju je formirao, ustanovila da nije bilo propusta u lečenju Radiše Đokića.\nU Čačku je prethodnih dana održano pet protesta protiv državne i lokalne vlasti: prvog dana protesta nekoliko stotina građana, sledećeg nekoliko deseina i narednih dana sve manje.


Dveri traže vanredne izbore – NOVA portal – Sandzak Vijesti\nDveri traže vanredne…\nDveri traže vanredne izbore – NOVA portal\nPokret Dveri zatražio je danas da vanredni parlamentarni i pokrajinski izbori budu održani “već tokom” 2021. godine a da na proleće 2022. zajedno sa redovnim beogradskim izborima, budu organizovani lokalni izbori na teritoriji cele Srbije.\nPredsednik Dveri Boško Obradović ocenio je da “kao što je republički parlament nelegitiman i besmislen bez opozicije, tako je lažna i neodrživa pokrajinska i lokalne skupštine u kojima takođe nema opozicije”.\n“Zato predlažemo da zajedno sa redovnim gradskim izborima u Beogradu na proleće 2022. budu održani i vanredni lokalni izbori u čitavoj Srbiji, jer je stanje lokalne demokratije na katastrofalnom nivou. Takođe, zajedno sa vanrednim republičkim izborima koji treba da budu održani što pre, već tokom sledeće godine, treba istovremeno organizovati i vanredne izbore za pokrajinsku skupštinu”, naveo je Obradović a prenele Dveri.\nOcenio je da su predsednički izbori “nešto potpuno drugo” i da treba da budu održani u odvojenom terminu od ostalih, o čemu kako je dodao, tek treba da se postigne dogovor u okviru dijaloga vlasti i opozicije.\n“Besmisleno je da se na svim nivoima izbora, zaključno sa izborima za savete mesnih zajednica, glasa za predsednika države, koji po Ustavu nema pravo da bude na bilo kojoj drugoj javnoj funkciji, pa samim tim ne može biti nosilac niti jedne izborne liste dok obavlja tu funkciju”, naveo je lider Dveri.\nObradović je dodao da “zbog složenosti i značaja svih tema vezanih za izbore”, pregovori vlasti i opozicije o izbornim uslovima treba da počnu “što pre”.\n“Bilo kakvo odlaganje je nastavak nedemokratske prakse aktuelne vlasti i donosi još teže posledice po ionako urušenu srpsku demokratiju. Što brži početak pregovora bitan je i zbog razmatranja promene izbornog sistema na vreme, kao i oslobadjanja medija koji moraju biti otvoreni za opoziciju minimum šest do devet meseci pre bilo kojih izbora”, ocenio je lider Dveri.\nThe post Dveri traže vanredne izbore – NOVA portal appeared first on SANDZAKLIVE.COM – Najuticajniji portal u Sandžaku..


Čestitke Srbiji od Vestervelea,Filea,Rasmunsena\nMinistar vanjskih poslova Njemačke Gvido Vestervele čestitao građanima Srbije na dobijanju datuma. Prvi čovjek NATO Anders fog Rasmusen pozdravio je odluku Evropskog savjeta.\nČestitke Srbije je uputio i Komesar za proširenje EU Štefan File.\nKako je rečeno Tanjugu u Vučićevom kabinetu, Vestervele je čestitao na naporima koje je Srbija učinila u posljednjih nekoliko nedelja, a pvom potpredsjedniku Aleksandru Vučiću na ličnim naporima koje je uložio da bi Srbija dobila datum.\nGeneralni sekretar NATO Anders fon Rasmusen ocijenio je da odluka Evropskog savjeta o otvaranju pristupnih pregovora sa Srbijom pokazuje šta sve može da se postigne dijalogom i poručio da će KFOR i dalje raditi na stvaranju bezbijednog okruženja za sve građane na Kosovu.\n"Pozdravljam odluku o Evropskog savjeta o otvaranju pristupnih pregovora sa Srbijom i Sporazuma o stabilizaciji i pridruživanju sa Kosovom. To pokazuje šta sve može da se postigne putem reforme i dijaloga", napisao je Rasmusen na svom Twitter nalogu.\nKomesar za proširenje EU Štefan File čestitao je i Srbiji i Kosovu na odluci Evropskog savjeta o otvaranju pristupnih pregovora.\nČestitke je Srbiji i Kosovu uputila i Maja Kocijančić, portparolka visoke predstavnice EU Ketrin Ešton, koja je ocijenila da je Evropski savjet donio istorijsku odluku o otvaranju pristupnih pregovora sa Srbijom.\n"Istorijska odluka! Lideri su odlučili da ostvore pristupne pregovore sa Srbijom i pregovore o SPP sa Kosovom. Čestitke!", napisala je Kocijančić na svom Twitter nalogu.


Nadzor finansijskog lizinga - NBS\nNadzor finansijskog lizinga\nNarodnoj banci Srbije je Zakonom o finansijskom lizingu povereno vršenje nadzora nad poslovanjem davalaca finansijskog lizinga, kako posrednog, tako i neposrednog. Narodna banka Srbije izriče mere protiv davalaca finansijskog lizinga u slučajevima kada se nadzorom utvrde nezakonitosti i nepravilnosti u njihovom poslovanju. Zbog učinjenih nezakonitosti i nepravilnosti u poslovanju, davaocima finansijskog lizinga i/ili članovima organa upravljanja tih davalaca finansijskog lizinga mogu biti izrečene i novčane kazne propisane Zakonom o finansijskom lizingu. O meri, odnosno o novčanoj kazni Narodna banka Srbije odlučuje rešenjem.\nPosredan nadzor davalaca finansijskog lizinga vrši se uvidom u izveštaje, drugu dokumentaciju i podatke koje davalac lizinga dostavlja Narodnoj banci Srbije saglasno propisima ili na zahtev Narodne banke Srbije, kao i podatke kojima Narodna banka Srbije raspolaže.\nNeposredan nadzor Narodna banka vrši uvidom u poslovne knjige i dokumentaciju davaoca lizinga, kao i drugu dokumentaciju.\nNarodna banka Srbije donosi i podzakonske akte kojima bliže uređuje poslovanje davalaca finansijskog lizinga, na osnovu ovlašćenja propisanih Zakonom o finansijskom lizingu, Zakonom o sprečavanju pranja novca i finansiranja terorizma, Zakonom o zaštiti korisnika finansijskih usluga, Zakonom o zaštiti korisnika finansijskih usluga kod ugovaranja na daljinu, odnosno Zakonom o računovodstvu.\nOsnovni ciljevi nadzora nad poslovanjem davalaca finansijskog lizinga su:\njačanje poverenja javnosti u finansijski sektor i lizing,\nobezbeđivanje transparentnosti finansijskog tržišta,\nrazvoj finansijskog tržišta zasnovan na fer konkurenciji,\nzaštita i edukacija primalaca lizinga,\nefikasno sprovođenje konsolidovane supervizije učesnika u finansijskom sektoru.\nAnaliza odgovora davalaca finansijskog lizinga na upitnik o aktivnostima davalaca finansijskog lizinga iz oblasti upravljanja rizikom od pranja novca i finansiranja terorizma za period 1. januar – 30. jun 2019. godine\n13.08.2019. Analiza odgovora davalaca finansijskog lizinga na upitnik o aktivnostima davalaca finansijskog lizinga iz oblasti upravljanja rizikom od pranja novca i finansiranja terorizma za period 1. januar – 30. jun 2019. godine\nSektor finansijskog lizinga u Srbiji – izveštaj za četvrto tromesečje 2018. godine\n28.05.2019. Sektor finansijskog lizinga u Srbiji – izveštaj za četvrto tromesečje 2018. godine\nAnaliza odgovora davalaca finansijskog lizinga na upitnik o aktivnostima davalaca finansijskog lizinga iz oblasti upravljanja rizikom od pranja novca i finansiranja terorizma za period april – septembar 2018. godine\n25.04.2019. Analiza odgovora davalaca finansijskog lizinga na upitnik o aktivnostima davalaca finansijskog lizinga iz oblasti upravljanja rizikom od pranja novca i finansiranja terorizma za period april – septembar 2018. godine\nSektor finansijskog lizinga u Srbiji – izveštaj za treće tromesečje 2018. godine\n24.01.2019. Sektor finansijskog lizinga u Srbiji – izveštaj za treće tromesečje 2018. godine\nSektor finansijskog lizinga u Srbiji – izveštaj za drugo tromesečje 2018. godine\n18.10.2018. Sektor finansijskog lizinga u Srbiji – izveštaj za drugo tromesečje 2018. godine\nOdgovori na najčešće postavljana pitanja u vezi sa primenom Odluke o Smernicama za primenu odredaba Zakona o sprečavanju pranja novca i finansiranja terorizma


Potpisan Sporazum o saradnji sa “Slobomir P” Univerzitetom | Palelive.com\nPočetna Regija Sokolac Potpisan Sporazum o saradnji sa “Slobomir P” Univerzitetom\nSOKOLAC – Načelnik opštine Sokolac Milovan Bjelica sastao se danas sa saradnicima Slobomir P Univerziteteta iz Bijeljine i potpisao Sporazum o saradnji opštine sa ovom visokoškolskom ustanovom.\nSaradnja će se odvijati u više pravaca, prije svega u naučno – istraživačkim i razvojnim projektima, a radićemo i na razvoju visokoškolskog obrazovanja i lokalne samouprave. Takođe očekujemo saradnju sa Visokom školom za uslužni biznis iz Sokoca, koja će se bazirati na razmjenu studenata i nastavnog kadra, rekao je Luko Masaldin, koordinator za međunarodnu i unutrašnju saradnju Slobomir P Univerziteteta.\nNačelnik opštine Sokolac Milovan Bjelica predstavnicima ove visokoškolske ustanove predstavio je prioritetne projekte opštine iz oblasti privrede, poljoprivrede, turizma , ekologije i sporta. Načelnik je predočio i stanje u kome se opština trenutno nalazi, kao i ciljeve i planove za napredak. Između ostalog razgovaralo se o izgradnji etno sela na Ravnoj Romaniji i brendiranju domaćih proizvoda, kao i o revitalizaciji Centra za unapređenje poljoprivrede u brdsko – planinskom području.\nBjelica je dodao da je opština Sokolac uvijek otvorena za saradnju i da će se potruditi da ostvari što više zacrtanih ciljeva, kako bi lokalno stanovništvo živjelo bolje.\nPrethodni članakPozorište iz Pala u Foči povodom jubileja Medicinskog fakulteta\nNaredni članakPoštari defilovali kroz grad


Plan za slučaj zadržavanja na platformi | Air Serbia\nRezerviši let Moja rezervacija Web check inSpecijalne ponudeStopover u Abu DabijuNajbolje ponudeLetovi do NjujorkaPovoljnije ponude za direktne rezervacijePromotivna ponuda izmedju Beograda i VenecijeSve specijalne ponude ›Destinacije & tarifeDestinacijeTarifeInformacije o letovimaDolasci & odlasciRed letenjaPoremećaji u redu letenja\nPodrška gostimaToggle DropdownRezervacijeInformacijeDoživljajAir Serbia Etihad Guest\nPlan za slučaj zadržavanja na platformi Toggle DropdownKontaktPoslovnice Plan podrške gostimaNadoknade za dodatni prtljag i posebne usluge\nPlan za slučaj zadržavanja na platformi Za međunarodne letove kompanije Air Serbia do ili iz Sjedinjenih Država koji kasne na američkom aerodromu, Air Serbia će poštovati Plan za vanredne situacije zadržavanja aviona na pisti u skladu sa Pravilima o poboljšanju zaštite putnika avio-prevoza američkog Ministarstva saobraćaja.\nUkoliko je reč o letu kod šer partnera kompanije Air Serbia, primenjivaće se Plan za vanredne situacije avio-prevoznika čiji je let.\nU slučaju da se avion zadrži na pisti na američkom aerodromu četiri sata, kompanija Air Serbia daje sledeća uverenja:\nAir Serbia neće dozvoliti da letelica ostane na pisti duže od četiri sata pre nego što se gostima dozvoli da napuste avion osim ukoliko pilot ne utvrdi da bezbednosni ili sigurnosni problem sprečava letelicu da napusti pistu kako bi putnici napustili avion, ili ukoliko kontrola leta savetuje pilota da bi napuštanje aviona značajno remetilo rad aerodroma.\nAir Serbia će obezbediti adekvatnu hranu i pijaću vodu najkasnije dva sata nakon što letelica napusti izlaz (u slučaju odlaska) ili nakon što se spusti na pistu (u slučaju dolaska) ukoliko letelica ostane na pisti, osim ukoliko pilot ne utvrdi da bezbednosni ili sigurnosni problemi to sprečavaju.\nAir Serbia će obezbediti funkcionalne toalete dok je letelica na pisti.\nAir Serbia će obezbediti adekvatnu lekarsku negu, ukoliko je ona potrebna, dok je letelica na pisti.\nTrideset minuta nakon zakazanog polaska i na svakih narednih trideset minuta, kompanija Air Serbia će pružiti informacije gostima koji su pogođeni kašnjenjem leta o razlogu i statusu kašnjenja, ako su oni poznati.\nTrideset minuta nakon zakazanog polaska i na svakih narednih trideset minuta, Air Serbia će obaveštavati goste da mogu da napuste letelicu koja je na izlazu ili nekom drugom mestu za iskrcavanje kad se vrata otvore, ako se takva prilika ukaže.\nKompanija Air Serbia ima dovoljne resurse da primeni ovaj Plan za vanredne situacije u slučaju dužeg zadržavanja aviona na pisti na američkom aerodromu.\nKompanija Air Serbia je uskladila ovaj plan sa svim američkim aerodromima na kojima ima svoj let.\nKompanija Air Serbia je uskladila ovaj plan sa američkom Službom carine i zaštite granice i Upravom za bezbednost u saobraćaju na svim američkim aerodromima na kojima ovaj avio-prevoznik ima redovne međunarodne letove, uključujući alternativne aerodrome.


Predstavljen projekat unapređenja putne regulative | Opština Višegrad\nPredstavljen projekat unapređenja putne regulative\nGlavni saobraćajni inspektor Republike Srpske Danislav Drašković predstavio je danas u Višegradu projekat unapređenja putne regulative s ciljem povećanja bezbjednosti saobraćaja u ovom gradu.\nDrašković je podsjetio da je u posljednjih nekoliko godina, povećanjem broja turista u Višegradu, saobraćaj u užem gradskom jezgru postao problem i mještanima i turistima koji dolaze u ovaj grad.\n„Predstavili smo verziju u formi radnog materijala da bi se čulo mišljenje ljudi koji ovdje žive i kako bi bio urađen konačan dokument koji će rasteretiti saobraćaj u Višegradu, a koji će biti dostavljen lokalnoj upravi na razmatranje. Prije svega, tu se podrazumijeva gradnja mosta u naselju Dušče i regulisanje prioriteta pješačkih tokova u odnosu na motorni saobraćaj“, rekao je Drašković.\nOn je dodao i da je, prema ovom projektu, na Trgu palih boraca u Višegradu planirana izgradnja javne garaže na dva nivoa.\n„Na taj način bi se regulisao saobraćaj u užoj gradskoj zoni, odnosno u ulicama Kralja Petra Prvog i Druge podrinjske brigade, a neophodno je iznaći i parking prostore na drugim lokacijama kako bi se zadovoljile potrebe i građana i ukupnog saobraćaja“, naveo je Drašković.\nPotpredsjednik Savjeta za bezbjednost saobraćaja opštine Višegrad Vladimir Gladanac rekao je da je ova lokalna zajednica kroz ovaj projekat dobila konkretne načine i mjere kako da se riješe problemi saobraćaja u ovom gradu.


Zlatibor - Počela 19. Pršutijada u Mačkatu\nOvogodišnja, 19. po redu smotra proizvođača suvomesnatih proizvoda Zlatiborskog kraja, popularna „Pršutijada “, svečano je otvorena danas, 9. februara 2019. u 11 časova u porti crkve Svetog Ilije u Mačkatu. U prisustvu proizvođača i mnogih posetilaca manifestaciju je otvorio predsednik opštine Čajetina, gospodin Milan Stamatović, a svečanost otvaranja upotpunio je bogat kulturno-umetnički program i nastup trubačkog orkestra Igora Mitrića.\n„Pršutijada“ po svojoj masovnosti i geografskom poreklu posetilaca spada u red nacionalnih manifestacija. Trodnevni događaj poseti preko 10.000 posetilaca iz čitave zemlje i sve je posećeniji poslednjih godina, tako da se slobodno može reći da Mačkat je u periodu „Pršutijade“ centar gastronomskog uživanja i doživljaja, kako Zapadne Srbije, tako i šire. Svoje birane domaće mesne proizvode izložilo je 18 proizvođača iz Mačkata i okolnih sela, ali i inostrani gosti manifestacije, proizvođači parmskog pršuta iz italijanskog grada Langirano.\nU periodu sretenjskih praznika, pored već pomenute „Pršutijade“ posetioci zlatne planine moći će da uživaju i u još par manifestacija i događaja. Tačnije, Sretenjskom marketu koji će biti održan u „Koledo“ centru hotela „Mona“ u periodu 14.-16. februara 2019. godine sa tematikom autentičnih proizvoda i ukusa Srbije, zatim koncertu „Zvezda Granda“ Jelene Gerbec i Nebojše Vojvodića koji će biti održan 16. februara na Kraljevom trgu i MMA turniru zakazanom za 15. i 16. februar u Sportsko turističkom centru "Zlatibor".\nPočela 19. Pršutijada u Mačkatu X


Vesti online / Vesti / Svet / Kako su Nemci preveslali Brisel i Vašington\nNemačka kancelarka Angela Merkel bila je sasvim direktna i jasna - Evropska komisija neće biti u mogućnosti da zaustavi izgradnju gasovoda "Severni tok 2", uprkos nedavno usvojenim novinama u gasnoj direktivi. To je ujedno bio i odgovor Evropskoj komisiji, koja je pre dva dana najavila spremnost da se sastane sa nosiocima tog projekta i čuje njihove argumente protiv zaoštrenih uslova poslovanja za "Severni tok 2".\nPritisci sa kojima se sve vreme suočavaju učesnici u poslu na izgradnji gasovoda "Severni tok 2", koji bi ruski gas trebalo da dopremi pre svega do Nemačke, ali i Finske, Danske i Švedske, ojačani su pošto je pre više od mesec dana izmenjena gasna direktiva EU.\nPosle svih neuspešnih pokušaja Amerike, pa i onih najdirektnijih zahteva državnog sekretara Majka Pompea, da Evropa, a pre svega Nemačka, odustane od "Severnog toka 2" i ruskog gasa, usledile su izmene gasne direktive. Za to se stekao dovoljan broj glasova na Savetu ministara Evropske unije.\nPrema tim izmenama, sva pravila koja važe za kopnene gasovode, odnosiće se i na nove morske, pa kompanija koja proizvodi gas, neće moći istovremeno da bude i vlasnik cevovoda kojim se on isporučuje. Takođe, u delu novog cevovoda koji se proteže teritorijalnim vodama države-članice do prvog kopna - 50 odsto transportnih kapaciteta mora biti ostavljeno na korišćenje i drugim snabdevačima.\nPosle takvog razvoja događaja kompanija "Severni tok 2" registrovana u Švajcarskoj ništa nije htela da prepusti slučaju. Ubrzano je krenula da završava nemački deo gasovoda i prema izjavi predstavnika te kompanije Sebastijana Sasa, taj deo gasovoda je završen tri dana pre nego što je formalno izmenjena gasna direktiva stupila na snagu.\nU međuvremenu, kompanija "Severni tok 2" je dala rok Evropskoj komisiji da se izjasni o tome da li će gasovod biti oslobođen nameta koje propisuju na brzinu usvojene izmene gasne direktive, koje se odnose na snabdevače gasom iz "trećih zemalja". Čekajući poslednji čas za odgovor, Evropska komisija je to učinila, a da nije rekla ništa konkretno. Bez istrčavanja, krajnje uzdržano je samo konstatovala da je spremna da se sastane sa predstavnicima "Severnog toka 2" i sasluša njihove argumente.\nDa li je ta uzdržanost i posledica činjenice da bi "Severni tok 2" Briselu mogao da zapreti tužbom međunarodnom arbitražnom tribunalu? Takvu mogućnost im upravo ostavlja slučaj retroaktivne primene novih pravila na posao ugovoren i započet daleko ranije, na koji su već potrošena ogromna sredstva.\nZa dobrog poznavaoca ove problematike, nekadašnjeg diplomatu Srećka Đukića nema dileme da je kancelarka Merkelova s punim pravo izjavila da EK neće zaustaviti "Severni tok 2".\n- Ja sam uveren da će ’Severni tok 2‘ biti završen uz saglasnost Evropske komisije, ili bez nje. EK je već ranije dala saglasnost za izgradnju tog gasovoda, a propise koje sada donosi ne može primenjivati retroaktivno. Prema tome, stav Merkelove je tu vrlo jasan i decidan. Baš bih voleo da vidim tog komesara i tu EK koja će Nemačkoj sada to sve poništiti i ostaviti da zvrji prazan "Severni tok 2" - kaže Đukić.\nPo oceni Đukića, bitka za "Severni tok 2" je dobijena, a ovo naknadno podmetanje klipova koje se pokušava neće uspeti, jer i taj gas koji će ići "Severnim tokom 2" neće biti dovoljan.\n- Biće potrebne i određene količine gasa koje će stizati preko Ukrajine, jer prosto, Evropa nema gasa, a nema alternative da se sa neke druge strane njime snabde sem iz Rusije - ističe Đukić.\nOn je uveren i da Evropska komisija neće rizikovati da bude predmet međunarodne arbitraže u slučaju da odluči da se nova pravila primene na "Severni tok 2".\n- Sigurno do toga neće doći. Mislim da to nije realno. To bi bilo isuviše krupno da EK u svim sadašnjim dešavanjima otvara još jedan front. To bi bilo politički neprihvatljivo i ne verujem da to može da se desi. Mogu biti pregovori, razgovori, ali da ona ide na arbitražu, ne verujem da će se desiti - izričit je đUKIĆ.


Dugovi bolnica, domova zdravlja i apoteka guraju celo zdravstvo u blokadu - Biznis i Finansije\nHome\tVestiEkonomija\tDugovi bolnica, domova zdravlja i apoteka guraju celo zdravstvo u blokadu\nby bifadmin 20. novembra 2015.\nPotraživanja veledrogerija prema zdravstvenim ustanovama u Srbiji od maja se svakog meseca uvećavaju za 250 miliona dinara i dostigla su iznos od 10,6 milijardi dinara od čega je 3 milijarde već dospelo na naplatu.\nZbog evidentnog problema u servisiranju obaveza biće neophodno što pre osmisliti novi model funkcionisanja i finansiranja zdravstvenog sistema kako bi bile izbegnute negativne posledice po zdravstvenu zaštitu građana, ocenjeno je na okruglom stolu „Javno privatni dijalog za održivo zdravstvo“, koji su danas organizovali Privredna komora Srbije i NALED.\n“Isplata duga od 5 milijardi dinara koji je 2012. pretvoren u javni dug završava se ove godine, ali su u međuvremenu nastala nova potraživanja i to stvara velike probleme privredi koja posluje u sektoru zdravstva. Takođe, od 346 zdravstvenih ustanova primarne zaštite, 129 je u finansijskim teškoćama i sledeće godine će njihov broj nastaviti da raste. Evidentno je da će problem biti sve veći kako vreme odmiče i zbog toga su Privredna komora na čelu sa Grupacijom veledrogerija i NALED odlučili da pokrenu program „Zdrava inicijativa“ koji bi uključio sve zainteresovane strane – državu, lokalne samouprave, resorne institucije, zdravstvene ustanove, privredu i građane – kako bismo otvorenim dijalogom došli do kvalitetnih rešenja”, izjavio je predsednik Privredne komore Srbije Marko Čadež.\n“Rezultati su pokazali da lokalne samouprave u proseku za zdravstvo izdvajaju 0,8% budžeta što je 10 puta manje u odnosu na opštine u Evropskoj uniji. Tim novcem trebalo bi da pokriju troškove angažovanja dodatnog medicinskog osoblja, dodatnu opremu i servisiranje, investiciono i tehničko održavanje dok apotekarske ustanove sa postojećim sistemom marži ne mogu da pokriju ni svoje troškove pa ni da se nose sa konkurencijom. Opštine žele da učestvuju u sagledavanju potreba pacijenata, ali im je potrebna podrška i pomoć, kao i da budu uključeni u planiranje resursa”, rekla je predsednica Izvršnog odbora NALED-a Vesna Živković i dodala da je neodrživi zdravstveni sistem u prethodnoj deceniji ugasio 10.000 radnih mesta kod proizvođača i distributera lekova.\nKao najveće prepreke u funkcionisanju zdravstvene zaštite naglašeni su nedostatak novca (80% odgovora), manjak medicinskog osoblja (50%), propisi (48%) i nepovoljna struktura lekara (32%).\nSvih 37 apotekarskih ustanova u Srbiji duguje veledrogerijama 2,4 milijardi dinara od čega se najveći deo (2,3 milijarde) potražuje od 10 apoteka. U blokadi je trenutno 15 zdravstvenih ustanova u iznosu od 645 miliona dinara i dalje dospeće dugovanja za lekove i medicinska sredstva, kao i obaveza po presudama nagoveštava produbljivanje finansijskih teškoća što preti da u blokadu povuče sve karike u zdravstvenom sistemu i ozbiljno ugrozi pružanje usluga građanima, ocenjeno je u istraživanju.\nNBS očekuje rast BDP za 0,8 odsto\n“Cilj terorista je širenje straha, kojem mi ne treba da se prepustimo”


Zamjenik gradonačelnika Časlav Vešović učestvovao na manifestaciji “Dani karijere” – Glavni Grad Podgorica\nZamjenik gradonačelnika Časlav Vešović učestvovao na manifestaciji “Dani karijere”\nZamjenik gradonačelnika Podgorice Časlav Vešović danas je sa potpredsjednikom Vlade Milutinom Simovićemi ministrom prosvjete Damirom Šehovićem otvorio sajam obrazovanja, poslova i praksi – Dani karijere u Verde kompleksu u Podgorici.\nZamjenik Vešović je tom prilikom pohvalio organizaciju i entuzijazam mladih ljudi koji su na originalan i konkretan način daju doprinos u rješavanju njavećeg socioekonomskog problema u Crnoj Gori – nezaposlenosti. Vešović je naglasio da uloga lokalnih vlasti u rješavanju ovog kompleksnog problema ne smije se zaustaviti samo na podršci u organizaciji ovakvih manifestacija već da donošenjem odgovoarajućih odluka i propisa mora omogućiti kvalitetan osnov za investicije u Glavnom gradu. Dosadašnji propisi koji su usvajani na državnom i lokalnom nivou dokazali su atraktivnost za realizaciju kapitalnih infrastrukturnih projekata o čemu svjedoči dinamičan razvoj Glavnog grada u proteklom periodu.\nVešović je podsjetio na nekoliko projekata koji su realizovani u Glavnom gradu u proteklih pet mjeseci ističući tri nova hotelska kompleksa, dva nova tržna centra, vrtić u Zagoriču, početak gradnje vrtića na Starom Aerodromu i Srednje stručne škole u Golubovcima, početak gradnje Gradskog pozorišta, natkrivanje bazena, skori početak rekonstrukcije male sale SC „Morača“, raspisivanje poziva za javno privatno partnerstvo za postrojenje za proizvodnju električne energije iz otpada, stvaranje pretpostavki za brz početak gradnje sistema za prečišćavanje otpadnih voda i ostale.\nOn je ocijenio da svi oni podrazumijevaju nova radna ne samo tokom gradnje nego i nakon njihovog stavljanja u funkciju, jer ekonomska logika nalaže da će to pokrenuti i značajan broj malih i srednjih preduzeća koji će biti u funkciji velikih velikih privrednih kompleksa.\nZamjenik Vešović je zaključio da je gradska uprava u cilju podsticanja preduzetništva oformila vrlo atraktivne biznis zone i obezbijedila značajne povlastice za privatne inicijative koje će takođe stvoriti nova radna mjesta i još jednom čestitao organizaotima na uspješnoj manifestaciji.\nSajam se održava 29. i 30. marta, a namjera organizatora – kompanije WEON, je da uključi 150 najvećih poslodavaca koji će ponuditi značajan broj radnih mjesta, te srednje stručne škole i sve fakultetske jedinice svih univerziteta u Crnoj Gori, kao i predstavnike univerziteta iz regiona.\nIzjavu zamjenika gradonačelnika Časlava Vešovića možete pogledati na sljedećem linku: https://youtu.be/JBN7Bgj9REc\nUskoro otvaranje skloništa za beskućnike u Glavnom gradu Gradonačelnik Podgorice i ambasador Kraljevine Belgije ugostili učesnike takmičenja...


Antić: Aleksandar Vulin temeljno i marljivo urušava ugled predsednika Vučića, promoviše sebe, nasilje i laž - Politički.rs\nPredsednik Vojnog sindikata (VSS) Srbije Novice Antić, ocenio je da ministar odbrane Aleksandar Vulin svakog dana temeljno i marljivo radi na urušavanju ustavnog poretka Srbije i ugleda i rejtinga predsednika Srbije Aleksandra Vučića, a kao dokaz navodi sva saopštenja Ministarstva odbrane koje, prema njegovim rečima „radi kao pi-ar služba Aleksandra Vulina”.\n„Poslednji izveštaj Evropske komisije o napretku Srbije jasno govori o rezultatima rada Aleksandra Vulina. Кoliko god se predsednik Vučić trudio da Vojsku Srbije i Srbiju prikaže u dobrom svetlu, poput slona u staklarskoj radnji pojavi se Vulin i sve to sruši”, naveo je danas Antić.\nAntić je odgovorio na saopštenje Ministarstva odbrane povodom pravosnažne odluke Vojnog suda kojom je generalni sekretar tog sindikata Predrag Jevtić izgubio vojnu službu, a u kojem je navedeno da je vojno pravosuđe samostalno i da odluke donosi „samo i jedino” u skladu sa zakonom, prenosi Danas.\nAntić: Aleksandar Vulin temeljno i marljivo urušava ugled predsednika Vučića\nAntić je dodao je da se delimično slaže sa delom saopštenja da pripadnici VS nemaju pravo da istupaju u medijima, i da je upravo zato „skandalozno da Vulin sa zvaničnog sajta jedne od najvažnijih državnih institucija kakvo je Ministarstvo odbrane, svakog dana promoviše sebe, nasilje, laži, nepoštovanje Ustava i elementarnih ljudskih i građanskih prava i sloboda”.\nOn je demantovao tvrdnje da je vojno pravosuđe nezavisno, i rekao da ono uopšte ne postoji, a „ta sramota naše slavne vojske koju Vulin zove vojnim pravosuđem itekako je zavisno i potčinjeno ministarstvu”.\nAntić je ponovio da je sud „kao inkvizicija” sudio Predragu Jevtiću, i da je PR služba Aleksandra Vulina, ponovo iznela neistine o tom slučaju.\nMinistarstvo odbrane saopštilo je pre dva dana da „političari koji vode Vojni sindikat Srbije imaju pravo na napade na Ministarstvo odbrane, ali ne i na napade na vojno pravosuđe”.\nPredsednik VSS Antić kazao je ranije tog dana da je drugostepenom presudom Vojno-disciplinskog suda, generalni sekretar VSS Jevtić izgubio službu u vojsci.\nAntić je novinarima rekao da je tekst u Kuriru zbog kojeg je Jevtić kažnjen, bio „intervju sindikata koji je Jevtić samo potpisao”.\nAntić je kazao da je takav gubitak službe „presedan nezabeležen u evropskoj istoriji sindikalizma” prethodnih 40 godina.\nALEKSANDAR VUČIĆALEKSANDAR VULINMINISTARSTVO ODBRANENOVICA ANTIĆVOJNI SINDIKAT SRBIJEVOJSKA SRBIJE\nPoslednji put ažurirano 14/10/2020\nPOLOVNjACI POSKUPLjUJU 30 ODSTO?


13.11.2019 / 15:50 Obrazovanje - Kapacitet 100 mjesta\nU Srednjoj školi "28. juni" u Istočnom Novom Sarajevu danas je svečano otvoren amfiteatar, koji je obnovljen sredstvima turske vojne misije u BiH u vrijednosti od 32.000 KM.\nDirektor Srednje škole "28. juni" Boris Brajović rekao je da je amfiteatar sada reprezentativan i da će škola moći da ga koristi kako za nastavu, tako i vannastavne aktivnosti, prijeme i druge svečanosti.\n"Mi smo ponosni što je projekat uspješno realizovan, a kapacitet amfiteatra je 100 mjesta. Sve je renovirano, osim plafona, jer su i pod, pločice i namještaj bili u lošem stanju. Kroz ovaj projekat obezbijedili smo i 'pametnu tablu', laptop, tako da ćemo moći da radimo i prezentacije, a samim tim poboljšamo kvalitet nastave i vannastavnih aktivnosti", izjavio je Brajović novinarima.\nOn je zahvalio svima koji su podržali ovaj projekat, jer su prepoznali da je ulaganje u školu i nove naraštaje budućnost ove zemlje.\nAmbasador Turske u BiH Haldun Koč rekao je da vjeruje da će mladi koji steknu obrazovanje ovdje doprinijeti BiH i njenom razvoju, te izrazio nadu da će ovaj višefunkcionalni amfiteatar biti od koristi kako učenicima tako i nastavnom osoblju.\nSvečanosti su prisustvovali predstavnici turske vojne misije.


Onlajn program obuka o metodologiji angažovanja muškaraca i dječaka\nTim Inicijative mladića u saradnji sa partnerskim organizacijama na Balkanu organizovao je onlajn program obuke koji se sastoji od 6 modula za predstavnike/ce tima iz CARE Kavkaza i njihove partnerske organizacije „Konsent“ o metodologiji uključivanja muškaraca i dječaka u promociji rodne ravnopravnosti, u periodu od 24. marta do 31. marta 2021. godine.\nCARE Kavkaz i Konsent su započeli projekat „Glas mladih za mir“ početkom 2021. godine koji sadrže i komponentu izgradnje kapaciteta na osnovu YMI metodologije kroz događaje učenja koji bi pomogli u realizaciji njihovog projekta. Imajući u vidu ograničenja zbog COVID-19, prvi trening je organizovan onlajn, dok se nadamo da će sljedeća dva biti organizovana uživo u Tbilisiju. U okviru onlajn programa učesnici/ce su imali priliku da se upoznaju sa istorijom Inicijative mladića, metodologijom, svim obrazovnim programima i kampanjama o socijalnim normama, kao i metodologijom istraživanja i mjerenja uticaja koja se razvija u posljednjih 15 godina. Učesnici su bili veoma zainteresovani za metodologiju i dobili su konkretne smijernice i savjete kako da prilagode metodologiju i primijene je u svom projektu. Ova razmjena učenja bila je veoma uspješna i nadamo se da će postati redovna aktivnost u svijetu CARE-a.


OEBS: Hitno imenovati predsjednika DIK-a - indeksonline.me\nHome Politika OEBS: Hitno imenovati predsjednika DIK-a\nOEBS: Hitno imenovati predsjednika DIK-a\nČak 89,9 odsto crnogorskih građana smatra da funkcionisanje Državne izborne komisije (DIK) utiče na demokratičnost izbornih procesa i povjerenje koje građani imaju u izbore u Crnoj Gori. Ovo je jedan od ključnih nalaza Istraživanja o percepciji i povjerenju javnosti u izborne komisije u Crnoj Gori, koju je naručila Misija OEBS-a u Crnoj Gori, a sprovela agencija Damar.\n“S tim u vezi, Misija smatra da je imenovanje novog predsjednika DIK-a hitno”, saopšteno je iz OEBS-a.\nNešto više od polovine građana (51,8 odsto) uglavnom smatra da su izbori u Crnoj Gori fer i slobodni, dok nešto manje od trećine njih (31,9 odsto) smatra da izbori nijesu fer i slobodni. Izrazito visok procenat građana (80,2 odsto) smatra da izborne prevare predstavljaju problem u sprovođenju izbornih procesa u Crnoj Gori. Kada je riječ o izbornoj reformi, gotovo polovina građana (49,7 odsto) smatra da je izborna reforma potrebna, a većina njih (58 odsto) smatra da je izbornu reformu potrebno sprovesti urgentno.\n“Od 8. do 17. oktobra 2021, na reprezentativnom nacionalnom uzorku od 1.200 ispitanika, sprovedeno je istraživanje javnog mnjenja sa ciljem ispitivanja stavova građana o povjerenju u organe izborne administracije u Crnoj Gori, sa fokusom na Državnu izbornu komisiju (DIK). Pored toga, istraživanjem su obuhvaćene i teme vezane za opšte ocjene građana o izborima, kao i o procesu izborne reforme koji je u toku. Istraživanja javnog mnjenja ovog tipa imaju za cilj da odgovore kako građani percipiraju ukupan institucionalni i pravno-politički ambijent u kome se izbori održavaju”, saopštavaju iz OEBS-a.\nIstraživanje pokazuje, navode, da Skupština Crne Gore treba da obezbijedi nastavak procesa sveobuhvatne reforme izbornog zakonodavstva “kroz uspostavljanje istinskog i održivog dijaloga između političkih partija i uz aktivno sudjelovanje predstavnika akademske zajednice i nevladinih organizacija koje posjeduju ekspertizu u ovoj oblasti”.\nIstraživanje je sprovedeno kao dio rada Misije sa DIK-om na jačanju njenih kapaciteta za administriranje izbora u skladu sa obavezama OEBS-a i najboljim međunarodnim praksama.\n“Jedna od prioritetnih preporuka OSCE/ODIHR za Crnu Goru odnosi se na preduzimanje sveobuhvatne reforme izbornog pravnog okvira, a DIK treba da se pozabavi izazovima i aspektima procesa koji nisu dovoljno regulisani”, zaključak je OEBS-a.


Festival analogno-digitalnih umetnosti RESONATE\nFestival analogno-digitalnih umetnosti RESONATE – Personal magazin\nDIVISION je bio jedan od sponzora festivala analogno-digitalnih umetnosti RESONATE, održanog u Beogradu, u Domu Omladine, 16. i 17. marta. Festival RESONATE je ujedno i seminar eksperata i izložba vizuelnih…\nDIVISION je bio jedan od sponzora festivala analogno-digitalnih umetnosti RESONATE, održanog u Beogradu, u Domu Omladine, 16. i 17. marta.\nFestival RESONATE je ujedno i seminar eksperata i izložba vizuelnih umetnika, koji obuhvata brojne oblasti, od softverskog inženjeringa do teorije vizuelnih umetnosti. Ovogodišnji RESONATE je predstavio 20 govornika iz Evrope, Azije i Severne Amerike, saradnju sa nacionalnim i internacionalnim institutima, brojne debate, radionice, panel diskusije i koncerte.\nNa festivalskim radionicama demonstrirana je praktična primena novih tehnoloških dostignuća, sa namerom da se uključe posetioci i postignu rezultati u umrežavanju između posetilaca i njihovih predavača.\nDIVISION se pobrinuo za kvalietno i savremeno održavanje predavanja obezbedivši interaktivnu tablu, SMART Technologies i elektronske table kompanije Plus Corporation model CR-5, tankog i modernog dizajna, koje podržavaju pisanje markerom na vodenoj bazi, premotavanje stranica, direktno prebacivanje podataka na USB memoriju ili direkno štampanje napisanog materijala.\nZa više informacija o ovom festivalu posetite:\nFestival analogno-digitalnih umetnosti RESONATE was last modified: March 29th, 2012 by Redakcija\nIgrači uložili više od 500.000 evra u Project CARS


Vesti online / Vesti / Svet / Porošenko dao "zeleno svetlo": Neka počne\nPorošenko dao "zeleno svetlo": Neka počne\nPredsednik Ukrajine Petro Porošenko izjavio je da je "antiteroristička operacija" u Donbasu završena i da je zamenjena "Operacijom Objedinjenih snaga".\nPredsednik Ukrajine: Petro Porošenko\nParlament Ukrajine 18. januara usvojio je Zakon o reintegraciji Donbasa, a Porošenko je naložio bezbednosnim snagama da pripreme predloge za zamenu formata operacije u regionu.\n- Menjamo format ove operacije, rukovodstvo prelazi na Oružane snage Ukrajine - rekao je Porošenko na konferenciji za novinare.\nPorošenko je dodao da je imenovao general-potporučnika Sergeja Najeva za komandanta Objedinjenih snaga u Donbasu.\nKijev pokreće vojnu operaciju u Donbasu\nŠef države je izjavio da je pred komandanta postavio zadatak da učvrsti oružane snage toliko da "budu ne samo sposobne za odbranu nego i za oslobođenje okupiranih teritorija".\nOn je, međutim, naveo da je prioritet političko-diplomatski put rešavanja sukoba.\nNajev je 7. marta bio imenovan za zamenika načelnika Generalštaba Oružanih snaga Ukrajine. Pre toga obavljao je dužnost načelnika štaba, prvog zamenika komandanta kopnene vojske.\nOperacija Objedinjenih snaga\nSVET Porošenko: Čekamo reakcije Zapada na izbore u Donbasu


NUNS: Lokalni funkcioneri opštine Batočina moraju snositi odgovornost za uvrede i pretnje upućene novinaru Milanu Nikiću - NUNS\nNUNS: Lokalni funkcioneri opštine Batočina moraju snositi odgovornost za uvrede i pretnje upućene novinaru Milanu Nikiću\nNezavisno udruženje novinara Srbije osuđuje besprizorno ponašanje lokalnih funkcionera iz opštine Batočina koji su danas psovali, vređali pa čak i uputili pretnje dopisniku N1 TV Milanu Nikiću iz Kragujevca.\nDanas nakon što je završen protest nezadovoljnih građana Batočine ispred sedišta iste opštine, počela je sednica Skupštine opštine Batočina na čijem dnevnom redu je bilo usvajanje budžeta opštine za 2022. godinu. Sednicu je htelo da prati više medijskih ekipa kako bi izvestili javnost o ovoj jako važnoj temi za građane Batočine. Kako je kolega Nikić izjavio za NUNS, jednom broju kolega i koleginica ovo pravo bilo je uskraćeno, dok je on uspeo da uđe u skupštinsku salu, ali nije uspeo da obavi svoj posao. Naime, pojedini odbornici, kao i predsedik opštine Zdravko Mladenović, uputili su kolegi Nikiću veliki broj uvreda uključujući i eksplicitne psovke, a na snimku se osim toga može čuti i pretnja “da će mu udariti to (prim.prev. kameru) o beton”.\nPredsednik opštine, Zdravko Mladenović, koji je bio najglasniji u ovoj hajci, zvao je policiju i obezbeđenje s namerom da ove službe izbace Nikića iz skupštinske sale. Nijedna od ovih službi nije reagovala, a kolega Nikić je nakon što je istrpeo uvrede i pretnje sam napustio sednicu Skupštine opštine.\nNikić je izjavio da ga je ovaj incident jako potresao i uzrujao i da zbog toga ima čitav dan zdravstvene smetnje.\nPodsećamo da je Zakonom o lokalnoj samoupravi članom 35 određeno da su: “Sednice skupštine opštine javne”, te da “Skupština opštine može odlučiti da sednica skupštine ne bude javna iz razloga bezbednosti i drugih razloga utvrđenih zakonom.”\nImajući u vidu šta se nalazilo na današnjem dnevnom redu sednice Skupštine opštine Batočina ne vidimo ni jedan jedini opravdani razlog zašto bi Skuština opštine mogla da odluči da uskrati prisustvo javnosti. Takođe, na sajtu ove opštine ne postoji nikakvo obaveštenje da je ova sednica bila zatvorena za javnost te iz toga zaključujemo da je u konkretnom slučaju prekršen Zakon o lokalnoj samoupravi član 35. stav 1. Pored toga pozivamo nadležne organe da ispitaju da li u uvredama i pretnjama koje su upućene kolegi Nikiću postoje elementi krivičnih dela.\nNUNS pozova institucije i nadležne organe da utvrde odgovornost za ovakvo ponašanje i nadamo se da će nosioci javnih funkcija biti adekvatno kažnjeni.\nReporter N1 Milan Nikić napadnut je tokom protesta na putu Kragujevac-Jagodina u selu Gornja Sabanta. Vozač renoa jagodinskih registracija napao je reportera N1 i snažno\nOn je za agenciju Beta rekao da je na njega „nasrnuo“ čovek koji je prethodno galamio, a zatim mu se obratio rečima – „šta me snimaš“.


RTCG - Radio Televizija Crne Gore - Nacionalni javni servis :: Politika :: Belgija snažno uz CG na putu ka EU\n24. 11. 2021. 18:11 >> 18:13 0\nBelgija snažno uz CG na putu ka EU\nCrna Gora i Belgija imaju odlične bilateralne odnose što je snažan podsticaj integracionoj agendi Crne Gore, zaključeno je na sastanku predsjednika Vlade Crne Gore Zdravka Krivokapića sa predsjednikom Vlade Belgije Aleksanderom De Kroom.\n"U narednom periodu potrebno intenzivirati saradnju u svim oblastima od obostranog interesa", zaključeno je na sastanku.\nKrivokapić je izrazio zadovoljstvo zbog susreta sa belgijskim kolegom i kazao da Crna Gora ima dobru saradnju sa svim državama članicama Evropske unije što potvrđuju i sastanci sa najvišim zvaničnicima koje je imao u prethodnom periodu.\nOn je podsjetio da Crna Gora i Belgija ove godine obilježavaju važan zajednički jubilej - 15 godina od uspostavljanja diplomatskih odnosa, te zahvalio na podršci Belgije crnogorskim strateškim opredjeljenjima.\n„Crna Gora ostaje posvećena ključnim principima vanjskopolitičkog djelovanja - evropskoj integraciji, savezništvu u okviru NATO alijanse i regionalnoj saradnji“, kazao je Krivokapić.\nPredsjednik Vlade Kraljevine Belgije Aleksander De Kro izrazio je zadovoljstvo zbog susreta sa predsjednikom Vlade Crne Gore i kazao da će na planu integracije u Evropsku uniju Crna Gora, kao i do sada, imati snažnu podršku Vlade Kraljevine Belgije.\n“Crna Gora ima komparativne prednosti kao mala zemlja u procesu pridruživanja Evropskoj uniji. Imate dobre prirodne resurse za razvoj turizma i energetike, što je prostor za razvijanje daljih bilateralnih odnosa”, saopštio je belgijski premijer.\nCG-EU CG-Belgija Aleksander de Kro Zdravko Krivokapić\nManjinska Vlada prevara, rekonstrukcija ili vanredni izbori u maju\n18. 01. 2022. 38\nKrivokapić osudio skrnavljenje crkve u Podgorici\n"Sve institucije i partije da rade zajedno na sprovođenju reformi"


DODIK SE TAJNO SASTAO SA GRIGORIJEM, ZABADA NOŽ U LEĐA VUČIĆU?! - Naša Borba\nDODIK SE TAJNO SASTAO SA GRIGORIJEM, ZABADA NOŽ U LEĐA VUČIĆU?!\nU još jednom bljutavom napadu režimskih „medija“ na vladiku Joanikija, a ovog puta i na vladiku Grigorija, propagandna mašinerija Aleksandra Vučića je udarila i na Milorada Dodika!\nBljutave, ulizičke i sadržajno žalosne „Večernje novosti“, objavile su tekst o tome kako se Milorad Dodik u Banja Luci sastao sa vladikama Joanikijem i Grigorijem, kao i crnogorskim biznismenom Dakom Davidovićem, sa ciljem „da sruše Vučića“!\nIzmeđu ostalog, „Novosti“ navode:\n„Ćutanje Vlade u Podgorici kao da je znak odobravanja, pogotovo ako se analizira uloga gospodina Miodraga Dake Davidovića, koji ovih dana, kako svedoče izvori „Novosti“, ima specijalan zadatak da i u RS „raspiri“ opoziciona osećanja prema aktuelnoj vlasti u Beogradu.\nU tom smislu veoma je indikativan sastanak ovog čoveka, koji se posle izbora 30. avgusta napadno približio tajkunima bliskim Đukanoviću, sa vladikom Joanikijem i Dodikom u Banjaluci. Naročito je iznenađujući tajni sastanak srpskog člana predsedništva BiH sa vladikom diseldorfskim Grigorijem, koji je uveliko zagazio u politiku, otvoreno napadajući predsednika Srbije i aktuelnu vlast, koji se odigrao u Hercegovini.\nS druge strane, kao da se zaboravlja da je Vučić, otkako je na vlasti u Srbiji, Republici Srpskoj dodelio više od 100 miliona evra bespovratne pomoći, uz nikad veća ulaganja u njenu infrastrukturu. Time je još čudnije što se Dodik našao u pomenutom društvu, jer je zahvaljujući Vučićevim finansijskim injekcijama, koje su pre svega upućene narodu RS, istovremeno\nostvarivao političku korist“, navode „Novosti“.\nNedugo zatim, u istim tim „Novostima“ oglasio se Milorad Dodik, koji je izjavio:\n– Lažu da rušim Vučića, nisam se sreo sa Dakom Davidovićem.\nInače, današnje izdanje režimskog glasila zvano „Kurir“, donosi novi sramotni tekst o Davidoviću – kriminalcu, kralju Crne Gore, koji ne bira sredstva u nameri da sruši „najvećeg Srbina Aleksandra Vučića“.\nPrethodni tekstKREĆU PRVA HAPŠENJA?! Radna grupa MUP završila istragu o prisluškivanju Vučića\nSledeći tekstODREKAO SE VESIĆA? Uhapšeni Stajić tvrdi da nema posao


Generalni sekretar UN-a osudio terorističke napade u Dagestanu\nGeneralni sekretar UN Ban Ki Mun osudio je terorističke napade u Dagestanu, u ruskom Sjevernom Kavkazu, u kojima je ubijeno 13 ljudi, a ranjeno više od 100.\nBan je najoštrije osudio napade, koji su se dogodili u četvrtak, 3. maja, rekao je portparol Ban Ki Muna u saopštenju.\n"On izražava saučešće i tugu porodicama, narodu i vladi Rusije zbog žrtava ovih mučkih zločina", navodi se u saopštenju.\nBombaš samoubica aktivirao je automobil pun eksploziva na kontrolnom policijskom punktu u Makačkali, prijestonici Dagestana.\nPola časa nakon prve eksplozije aktivirana je druga bomba sa 50 kilograma eksploziva TNT. Eksploziv je bio i malom kombiju parkiranom u blizini.\nUkupno 13 ljudi, uključujući sedam policajaca, poginulo je u ovim eksplozijama, ali informacija o gubicima se još provjerava, navodi se u saopštenju. U bolnice je prebačeno 83 ljudi.\nFollow @RSE_Balkan Izbor urednika Beograd i Priština Postignut načelni dogovor o primeni sporazuma iz Brisela Reakcije u Srbiji Sveti Njegoš po Amfilohiju Reakcije na Kosovu Srbija nema nadležnost nad Trepčom Bosna i Hercegovina FBiH u ćorsokaku: Opstrukcije, blokade i pad prihoda Crna Gora Godišnjica nezavisnosti: Nagomilani problemi i otrežnjenje NajčitanijeDa li je Beograd otpisao Dodika? (3194)Očekuje se otkrivanje masovnih grobnica u Srbiji (1167)Sveti Njegoš po Amfilohiju (1082)Zašto bebe u skoro svim zemljama svijeta kažu "mama" (1058) Lucić: Ko to kaže, ko to laže, Mala Azija je mala... (866) Brisel: Postignut načelni dogovor o primeni sporazuma, na potezu vlade (806) Reakcije na Kosovu: Srbija nema nadležnost nad Trepčom (789)Štiks: Subverzivne poruke iz Zagreba (734) Putovanje bh. građana u Hrvatsku: Biometrijski pasoš, lična karta ili viza (654)Lokalni izbori u Hrvatskoj: Zatvorena birališta (648)Najčešće poslanoSveti Njegoš po AmfilohijuSomun na godišnjicu prijema u UN: BiH nije dobila šansu da se razvija normalnoOčekuje se otkrivanje masovnih grobnica u Srbiji Pravoslavne crkve u borbi protiv modernizacije i sekularizacijeNajviše komentaraDa li je Beograd otpisao Dodika? (88)Skupština Vojvodine usvojila deklaraciju (25)Sveti Njegoš po Amfilohiju (23)Štiks: Subverzivne poruke iz Zagreba (13)Vestervele u Beogradu: Datum zavisi od implementacije sporazuma (10)Virus pasivnosti među mladima u BiH (10)FBiH u ćorsokaku: Opstrukcije, blokade i pad prihoda (10)Šaškor: Vlast slabija, opozicija jača (9)Brisel: Postignut načelni dogovor o primeni sporazuma, na potezu vlade (8)Bh. političari rekorderi u neradu i platama (7)Najgledanije Pojma nema, a svira Cetinje: „Marš protiv mafije – Marš za slobodu“ Sedmica u slikama: 12.- 18. maj 2013. SAD: 24 mrtvih u naletu tornada SAD: Desetine žrtava u naletu tornada Brutalno ubojstvo u Londonu Dvije škole, pamet jedna Minerali iz Trepče Sjećanje na budućnost Protest prosvjetnih radnika u Sarajevu Produkti i uslugePodkastRSSPretplataMobilni telefon RSE


Вучић о Хрватској, Црној Гори, мини Шенгену, аферама... - Нови Стандард\n24.12.2019. 13:25 24.12.2019.\n”Razgovarao sam sa predsednikom Crne Gore Milom Đukanovićem, čuo od njega određene argumente, rekao njemu svoj stav o tome. Videćemo šta će da bude”\nVučić je, u emisiji „Stav“ na TV O2, rekao da je pratio izbore u Hrvatskoj i da je za razliku od drugih nešto bolje prognozirao ishod, te da je i drugačije doživeo završnu debatu. Kazao je da je mislio da će Zoran Milanović pobediti u prvom krugu, a da je Miroslavu Škoru trebalo, de fakto, još tri dana kampanje da uđe u drugi krug i postane predsednik.\nUkazao je da se u Hrvatskoj povukla priča kako je Škoro bio najlošiji u finalnom sučeljavanju, sa čim, kako je dodao, se ne slaže, što ne znači da mu se sviđaju Škorovi stavovi, naprotiv.\n„To je čovek koji bi vodio najgoru politiku prema Srbiji, koji bi pokušao da opravda Jasenovac, koji bi pustio Merčepa na slobodu, i koji se hvali ustaškim pozdravom „Za dom spremni““, objasnio je Vučić.\n„Smejao sam se tome. Spustili su Škora na 19 odsto, a on je dobio 25 procenata. To nije greška, jer takva razlika u istraživanju ne može biti greška. Škoro nije u pravom trenutku krenuo u finiš kampanje, da je ranije krenuo postao bi predsednik. To za nas ne bi bila sjajna vest“, naglasio je Vučić.\nUpitan šta bi za Srbiju bilo bolje – pobeda Milanovića ili Kolinde Grabar-Kitarović – Vučić je objasnio da šta god bi rekao to bi pomoglo onom drugom, jer bi rekli da Vučić navija za nekog i time bi drugi dobio vetar u leđa. Na pitanje o njegovom odnosu prema Milanoviću, koji je bio premijer Hrvatske, rekao je da šta god mislili jedan o drugom, dve zemlje će morati da poprave odnose u budućnosti.\n„Ne mislim o njemu ništa ni gore, ni bolje. Naš posao je da sarađujemo sa Hrvatskom“, kazao je Vučić. Na podsećanje da je Milanović 2015. uveo Srbiji sankcije on je rekao da je zbog toga zahvalan nemačkoj kancelarki Angeli Merkel i Elmaru Broku, jer da nije bilo njih ko zna kako bi se završilo.\n„Uveli su nam sankcije i zabranili ulaz naše robe u Hrvatsku, jer su se suočili sa prvim migrantima. Oni su ugledali prve migrante i kazali „šaljite ih u Mađarsku“. Merkelova nas je spasila ozbiljnih posledica neodgovornog ponašanja“, podvukao je on.\nOsvrnuvši se na posetu Hrvatskoj 2018. Vučić je rekao da ne veruje u priču da je tada odjednom, zbog izbora, došlo do antisrpske histerije.\nVučić je preneo da je tada osetio tu atmosferu i kazao da se ne pamti da je negde bilo toliko teško i histerije kao u Vrginmostu. Ukazao je da je video strah kod ljudi, koje je posetio u selu pored Vrginmosta, koji su spustili roletne na svojoj kući iz straha od prisluškivanja.\n„Video sam kod mnogih porodica strah. Bilo je dobro što su Milorad Pupovac i Srpsko nacionalno veće organizovali skup gde se pevalo „Bože pravde“ pored hrvatske himne. Kod dela novinara videlo se da ne postoji želja da se priča o budućnosti, već da se govori o prošlosti, za koju misle da im odgovara. Nikada nisu dovodili nikog ko bi rekao iz drugačijeg ugla, a ja sam se samo borio za Srbiju i Srbe i nisam prelazio granice pristojnosti“, objasnio je on.\nRekao je da Srbija ćuti, jer i dalje u Hrvatskoj, prema zvaničnim podacima ima 184.000 Srba, a ima ih više od 200.000. „Kada god bismo mi jako odgovorili, dovodili bi njihovu poziciju u pitanje“, naglasio je Vučić.\nPOKRENUO SAM TEMU CRKVE S ĐUKANOVIĆEM\nSrbija nije srećna zbog Zakona o slobodi veroispovesti koji je predložila crnogorska vlada, ali nismo mi ti koji će da odlučuju o tome, poručio je večeras predsednik Srbije Aleksandar Vučić. On je u emisiji „Stav“ na televiziji O2 rekao da je Srbija pravo da odlučuje u Crnoj Gori izgubila mnogo davno, a na kraju formalno 2006. godine, kada, zahvaljujući tvrdokornosti naše tadašnje vlasti, nije bilo dogovora i Crna Gora je raspisala referendum o nezavisnosti, koju je potom i proglasila.\nOn je rekao da su naši odnosi sa Crnom Gorom kompleksni.\n„Naša pozicija je teška, šta god da kažemo može da bude okvalifikovano kao mešanje u unutrašnje stvari suverene države“, ističe Vučić.\n„Razgovarao sam sa predsednikom Crne Gore Milom Đukanovićem, čuo od njega određene argumente, rekao njemu svoj stav o tome. Videćemo šta će da bude“, rekao je Vučić.\nPredsednik je na pitanje voditelja odgovorio i da crnogorska autokefalna crkva, de fakto i de jure, postoji još i pre uspostavljanja nezavisnosti Crne Gore 2006. godine.\nPrema njegovim rečima, tu crkvu su formirali na Cetinju, na pravno valjan način.\n„Taman i da su crnogorske vlasti za sve u pravu, postoji jedna stvar od koje ne može da se pobegne, ne možete posle 100 godina države i prava korišćenja svojine da kažete ‘mi sad imamo druga pravila’“, zaključio je Vučić.\nSVI ĆE JEDNOM U MINI ŠENGEN\nPredsednik Aleksandar Vučić ne isključuje mogućnost da inicijativa „malog Šengena“ „propadne“ pod pritiskom spolja. Vučić je za O2 televiziju rekao da nisu u svim centrima Evropske unije srećni zbog te inicijative:\n„Oni ne vole da Balkanci sami vode svoje poslove, nelagodno se osećaju kad ne odlučuju oni o nama“, primetio je predsednik Srbije, ali ne mogu, dodaje, direktno da se suprotstave, jer inicijativa počiva na četiri slobode, odnosno vrednosti koje su temelj Evropske unije, slobode kretanja ljudi, kapitala, usluga i roba.\nNeki u regionu su razmišljali po principu : „zeznuli smo Srbe, nećemo u to, to je njihova ideja, i propašće“, kaže predsednik i dodaje da se ne bi iznenadio da se to dogodi, ali ideja je lansirana i to se ne može prenebregnuti.\nIpak, uveren je da će se jednom sve zemlje regiona pridružiti toj inicijativi, jer su njene prednosti i benefiti za građane nesumnjivi. Samo od slobode kretanja ušteda je, procenjuje se, preko 2 milijarde evra. Takođe, šire tržište znači više investitora, ukazao je Vučić. Veruje da će naredni sastanak mini Šengena biti u Beogradu krajem januara, kao i da će do tada biti uspostavljen protok radne snage i putovanje samo uz ličnu kartu u Albaniju i obrnuto. Vučić je istakao da je na sastanku u Tirani albanski premijer Edi Rama prvi put, uz sva naša neslaganja oko KiM i srpsko-albanskih odnosa, pokazao retko viđenu hrabrost i založio se za uklanjanje ekonomskih prepreka.\nPredsednik dodaje da postoji potpuna saglasnost oko omogućavanja slobode kretanja, pošto zapadno-balknaska šestorka izgubi 23 miliona sati godišnje na granicama, a mogli bi ako bismo to tri puta smanjili da uštedimo više od 2,5 milijarde evra, što bi za Srbiju bilo oko pola.\nVučić ističe da bi i sa 500 miliona evra mogli puno da uradimo i naveo da je, na primer, to više nego što košta autoput Čačak – Požega. Takođe, ističe da Srbija sa Albanijom ima trgovinsku razmenu od 184 miliona evra, a mogli bi da je podignemo na 500 miliona evra. Poručio je da bi sa jedinstvenim tržištem u regionu mogli da privučemo više investitora i da bi svima bilo dobro, kao i da investitore samo interesuje da odu gde ima manje papirologije i manje korupcije.\nPravimo ekonomski prostor u kome naše firme mogu da rade i u kome kamioni neće čekati na granicama, naglasio je Vučić. Kako je rekao, pojedini misle da ako se ne pridruže da će „zeznuti Srbe“ i da će onda sve da propadne.\n„Ko hoće neka učestvuje, ne teramo nikoga, ali svi će se tome pridružiti u narednih 10 godina. Ta ideja će ostati zapisana u istoriji, kao nukleus nečega što je stvorilo snažne ekonomije. Svi ćemo se vremenom pridružiti mini Šengenu“, rekao je Vučić.\nZapitao je – kako je to on bio loš za Srbiju i Srbe, a svi su hteli da ga likvidiraju, što su na kraju i uradili. Na pitanje da li mali Šengen može da ubrza ulazak Srbije u EU, Vučić naglašava da imamo veliku pomoć od EU i zahvalio im se na tome, ali i napomenuo da Srbija nema garanciju da će postati članica EU 2025. godine.\nVučić dodaje da jedna pravila važe za nas, druga za neke druge zemlje i da to pravdaju time što su te zemlje „tradicionalne demokratije“.\n„Ali, recite nam koja su precizna pravila koja treba da poštujemo, pitao sam. Biće, ali nema garancija. Ipak, mi to ni ne radimo zbog njih, već zbog nas“.\nVučić navodi da ne može da kaže, ipak, da nema ništa od ulaska Srbije u EU, jer očekuje da će EU posle bregzita morati da donese krupne političke odluke, zato što nije lagodna pozicija za EU. Kako kaže, to Makron dobro razume, zbog čega je i tražio promenu metodologije za proširenje EU, zato što će Kina i SAD brže napredovati. Sa druge strane, Trampu je potrebno da ima pod svojom kontrolom Zapadnu Evropu, a čemu su se suprotstavili Makron i Merkel.\nVučić kaže da nije u našim medijima ispraćeno da je Makron tražio da za kontrolu raketa srednjeg dometa ne potpisuju samo Rusija i SAD već i EU i da su svi na to ućutali jer se videlo da Evropa želi da bude sila za sebe.\nPOLITIKA SARADNjE JE TA KOJA ĆE DA POBEDI\nPredsednik Srbije Aleksandar Vučić istakao je večeras da premijer Albanije Edi Rama daje prednost mogućnosti ekonomske saradnje, za razliku od nekih drugih iz regiona, koji insistiraju na tome da se mi samo izvinjavamo i govorimo kako smo genocidan narod, što im je jedina politika.\nVučić je, u emisiji „Stav“ na TV „O2“, tim rečima odgovorio na konstataciju da se po prvi put vide razlike u stavovima vlasti u Prištini i Tirani. Istakao je da je Rama, u slučaju inicijative „mali Šengen“ pokazao retko viđenu hrabrost. A upitan kada će biti nastavljen dijalog Beograda i Prištine, on je odgovorio: „Otkud znam, ne znam ni kada, ni da li će da formiraju vladu, ni kada će ukinuti takse“.\nPrema njegovom mišljenju, tome što još nije formirana vlada u Prištini razlog nije odugovlačenje, već političko takmičenje, jer Aljbin Kurti misli da bi dobio sada još više glasova, i ucenjuje Isu Mustafu novim izborima, na koje ovaj, kao ni Hašim Tači i drugi, nije spreman. „Tako izgleda situacija, nije odgovorno, ni ozbiljno, ali šta da radimo“, kazao je on.\nUpitan da li bi moglo doći do postizanja kompromisa do kraja iduće godine, Vučić je rekao da ne isključuje ništa, ali da nije optimista po tom pitanju. Nakon što je ukazao da nema nikakvog pomaka, jer ni vladu nisu napravili, i konstataciju voditelja da Tači može da vodi dijalog, rekao je da nije laka Tačijeva pozicija, i da nije u situaciji da donosi ključne odluke.\nUVEREN SAM DA ĆE DžONSON DOĆI U SRBIJU\nPredsednik Aleksandar Vučić uveren je da će novi britanski premijer Boris Džonson doći u posetu Srbiji i naveo da će našu zemlju naredne godine posetiti predsednici Kine i Rusije, Si Đinping i Vladimir Putin, kao i nemačka kancelarka Angela Merkel.\nVučić je u emisiji „Stav“ na TV O2, primetio da će Evropska unije naredne godine biti potpuno „okupirana“ bregzitom, a da je na Srbiji da nastavi svoj evropski put, da budemo još vredniji i marljiviji, a da sa Velikom Britanijom što pre napravimo odličan bilateralni dogovor, na političkom i ekonomskom polju.\n„Da Džonsona dovedemo što pre u Srbiju i da napravimo od Britanije prijatelja Srbije“, rekao je Vučić. Na konstataciju da je lično prijatelj sa Džonsonom, te pitanje koliko je realno da britanski premijer dođe u Srbiju, Vučić je odgovorio: „Uveren sam da je realno.“\n„I američki predsednik i britanski premijer 40 godina nisu bili u Srbiji. Ne mogu da garantujem, ali gotovo sam uveren da ću uspeti da zamolim Džonsona da dođe u Srbiju“, dodao je Vučić.\nPredsednik je konstatovao da je Srbija danas poštovanija u svetu nego ranije, što će, ukazuje, mnogi pokušati da ruše – i spolja i iznutra. Vučić je dodao da će sledeće godine otići u posetu Kini, kao i da će kineski predsednik Si Đinping doći u Srbiju, kao i da će ruski predsednik Vladimir Putin doći u Srbiju sledeće godine.\n„Garantujem da će nemačka kancelarka Angela Merkel doći u Srbiju sledeće godine, pored toga što ćemo se videti u Berlinu“, najavio je Vučić i podsetio da je letos u Srbiji bio i francuski predsednik sa kojim će, siguran je, imati intenzivnu komunikaciju.\nPodsetio je da su u proteklom periodu Srbiju posetili japanski premijer Šinzo Abe, predsednik Izraela, predsednici nekoliko značajnih afričkih zemalja, premijer Italije, Belgije, Luksemburga, Belorusije, Jermenije, Kazahstana.\n„Uspeli smo nešto što mnogo decenija nismo uspevali, dolaze nam predstavnici zemalja iz kojih ljudi po 30-40 godina nisu dolazili“, primetio je on. Iz toga se vidi da Srbija sada uživa poštovanje u svetu, što nismo mogli dok su nam u pojedinim stranim ambasadama odlučivali o sudbini naše zemlje, dodao je Vučić.\nOčekujem da decembar završimo sa privrednim rastom od četiri odsto, a da prosečna plata u januaru bude oko 510 do 515 evra, najavio je večeras predsednik Srbije Aleksandar Vučić.\nPrema njegovim rečima, po prosečnoj plati tako ćemo u regionu Zapadnog Balkana deliti prvo mesto sa Crnom Gorom. „Ne zaboravite da smo mi krenuli sa prosečnom platom od 350 evra, a da su oni tada imali 512 evra. Imamo sada i vrlo nisku stopu javnog duga, između 51 i 51,5 odsto“, rekao je Vučić.\nOn je, gostujući u emisiji „Stav“ na televiziji O2, podsetio da ništa od toga ne bi uspelo da nije bilo podrške penzionera. „To su ozbiljni ljudi koji znaju da se rak ne leči andolom i aspirinom, nego ozbiljnim merama i oni su podneli najveći teret reformi“, naveo je Vučić.\nOPTUŽBE SU PALE U VODU, ALI JE KRUŠIK TEŠKO OŠTEĆEN\nPredsednik Srbije Aleksandar Vučić istakao je večeras da je prenaglašenom aferom Krušik napravljena ogromna šteta Krušiku i Valjevu. Kada je reč o tom slučaju i eventualnoj odgovornosti ministra unutrašnjih poslova Nebojše Stefanovića, predsednik se osvrnuo na dva ključna pitanja koja bi podrazumevala neku zakonsku odgovornost.\nOn je, u emisiji „Stav“ na TV „O2“, upitan da li je bilo zloupotrebe, da li je oštećen SDPR, da li se radi o krivičnom delu i da li tužilaštvo ne radi svoj posao, kazao da je jedina ozbiljna optužba s tim u vezi koju je čuo na samom početku bila da je neko ugovarao posao po nižoj ceni da proda minobacače kompaniji u kojoj je zaposlen otac ministra unutrašnjih poslova Nebojše Stefanovića.\n„Ta optužba je pala u vodu, jer nije istinita“, kazao je on i dodao da je to potvrdio i Jugoimport koji je saopštio da je prodavao svoj proizvod za 1 do 2 odsto nižu cenu, što nisu morali, ali, to je njihova stvar, a državi je svejedno ko kupuje proizvode naše namenske, bitno je samo da se prodaje.\n„Postavlja se, takođe, pitanje: da li je Nebojša Stefanović bilo šta prekršio da bi učinio svom ocu uslugu, omogućio mu korist? Nije“, rekao je Vučić i objasnio: „Ministarstvo na čijem je čelu daje samo dozvolu za prevoz oružja do aerodroma ili mesta odakle se prevozi do krajnjeg korisnika. U tom postupku davanje dozvole prolazi ukupno pet instanci, a ministarstvo za trgovinu daje krajnju dozvolu. U tom delu Stefanović nikakve vlasti nije imao“, kazao je on.\nVučić je kazao da niko ne zna da odgovori čemu smisao cele te priče, i da je na kraju došlo do toga da ga jedan novinar pita da li ga je „slagao Stefanović“. „Ne mislim da jeste, ali pustite to, to su moji i njegovi odnosi“, rekao je i dodao da je posle svega suština da se digla velika galama, i da se pokazalo koliko je naš narod suštinski dobar i kako je emotivno reagovao.\n„Ne sviđa im se što se neko nalazi u kućnom pritvoru, da ne pričam sad kakav tužilaštvo slučaj ima, jer je na njima da donesu odluku. Kažu da nije fer prema tom čoveku koji je “dirnuo u osinje gnezdo“. Naš narod se uvek vezuje za žrtvu, makar i navodnu“, kazao je on. „Naše je da odgovorimo na racionalan način“, istakao je. Suština je kaže da je Krušik danas ugrožen: „Napravljena je strašna šteta. Imaćemo muka da povratimo ugled Krušika, a najviše je izgubilo Valjevo. Moraćemo da vratimo ugled“, istakao je on.\nVučić je rekao takođe da nije sporno, ni problematično to što država prodaje oružje, jer je cilj da zarađujemo da bismo mogli da imamo 2.500 radnika, i 11.500 zaposlenih u namenskoj industriji, a da je cilj da se izjednače privatni i javni sektor. Rekao je da će posećivati i privatne fabrike naoružanja, ako rade posao u skladu sa zakonom, a tako i u vezi ove priče pominjanju. Na ukazivanje da je oko Krušika primedbe imala i EU, rekao je da neće o tome da govori, niti o tome ko ga sve zove iz Unije kada krenu neki tenderi.\nPredsednik Aleksandar Vučić rekao je večeras da će izbori biti održani 26. aprila ili 3. maja, a na pitanje da li će SNS na te izbore izaći sa dosadašnjim koalicionim partnerima, odgovorio je konstatacijom da i u SNS i u koaliciji pojedinci o izborima razmišljaju kao o plenu.\n„Mislio sam da izbori budu 22. marta ili čak 15. marta, ali me Ana Brnabić zamolila da to prolongiramo, tako da će oni biti odloženi za nekih 40 dana i videćemo da li će biti 26. aprila ili 3. maja.\n„Nažalost i u stranci koju vodim postoji veliki broj onih koji bi uvek da razmišljaju o nekakvom plenu i da se ostrve na koalicione partnere. A, to isto rade i koalicioni partneri i nisu ništa bolji od SNS po tom pitanju“.\n„Koji me nazivaju ludim, jer imam strpljenja da odgovaram nekome 20 minuta na isto pitanje, jer imam snage da radim vikendom. I nisam bogat kao oni i nikada neću ni pokušati da to budem, pošto imam druge ciljeve pred sobom“, rekao je Vučić.\n„Poštujem zato Nebojšu i Aleksandra i mnoge druge zato što oni to smeju da kažu. Ako ništa drugo, uvek smeju da se bore za svoju zemlju i uvek ću više da poštujem te koji se bore, umesto one koji će da glume finoću i koji će uvek ispod žita najpre da zadaju udarac i to prvo svojima pa onda svima drugima“.\nKako kaže, to je njegov princip u životu. „Volim ljude koji se bore i koji će da rade, a ne ljude koji će samo da kukaju i olajavaju sve oko sebe i da izvlače za sebe korist. Takve ljude apsolutno prezirem“, poručio je Vučić.\nNa pitanje imaju li građani razloga da na 2020. gledaju sa optimizmom, predsednik je odgovorio: „Imaju velikog razloga“. „Ako budemo umeli i uspeli da sačuvamo mir i stabilnost, a uveren sam da hoćemo, naša ekonomija će ogromnom brzinom ići napred i to će ljudi ostetiti“, poručio je Vučić.\nO MALOM: INSTITUCIJE DA SE POŠTUJU\nPredsednik Aleksandar Vučić rekao je večeras da je Siniši Malom pre tri meseca rekao da mora da prizna odluku Univerziteta o njegovom doktoratu, kakva god da je, makar je politička, jer institucije moraju da se poštuju.\nVučić je u emisji Stav O2 tv rekao da i dalje poštuje Sinišu Malog kao stručnjaka, i posle osporavanja njegovog doktorata, ali da ga boli to što ga Mali nije poslušao i što mu je bila važnija lična karijera i ono što je postigao od njihovog zajedništva. Predsednik kaže da mu doktorat Malog inače nije važan, jer je on stručan i dobro radi svoj posao.\n„Rekao sam mu da kaže – “to nije moje, hoću da pozovem celu Srbiju da sluša i pročita moj doktorat, koji ću napisati ponovo“. I da završi tu stvar“, rekao je Vučić. Ispričao je da Mali nije to želeo da prihvati, jer se, kako mu je rekao, za to borio i to je njegovo.Tada je, kaže Vučić, shvatio da je Malom važnija njegova lična karijera i preče ono što je postigao od njihovog zajedništva.\n„Ja njega i dalje veoma cenim i poštujem kao stručnog čoveka, odgovornog i ozbiljnog, ali, da li mogu da računam u tom smislu da će nekada da uradi nešto protivno svojim interesima u korist stranke? Ne. Ali, to ne govori loše o tome kako on obavlja svoj posao, a obavlja ga odlično i to je ono čime se ja rukovodim kada Ani Brnabić predložim nekog iz svoje partije“, rekao je Vučić.\nPonovio je stav da je odluka Beogradskog univerziteta o doktoratu Malog politička, jer su, kaže, mogli 5.000 takvih odluka da donesu za razne, a nisu.“Ali, ne zanima me to, jer sam to znao od početka. I to sam mu rekao sve, i to me boli još više. Rekao sam mu pre tri meseca kakva će odluka da bude, znajući da će biti politička“, rekao je Vučić i dodao da mu je tada rekao:\n„Kakva god da je, i politička odluka, ti moraš da je priznaš, jer je naše da poštujemo institucije. Neka su najgore, ali to su naše institucije“. Dodao je da se nada da ćemo imati u budućnosti situaciju da to sve ne bude toliko politički pristrasno, ali da do tada institucije moraju da se poštuju.\nNa konstataciju novinara u emisiji „Stav“ na TV O2, da je on uvek taj koji brani druge u aferama, da na tom „polju“ nema ljudi iz njegove stranke niti koalicionih partnera, te da li to niko nema minimum odgovornosti kada se desi neki skandal, Vučić je rekao da on svakako ima najviše ožiljaka u borbi u politici u Srbiji, ali je to, kaže, suština čoveka – da se bori i da ne odustaje.\n„Verovatno nešto nije u redu sa mnom. Ali, ja nemam subote i nedelje, za mene je skoro svaki dan radni, živim za to i borim se za zemlju“, dodao je Vučić. On je podvukao da će se za ljude koje je okupio boriti svaki put kada su nepravedno napadnuti.\nNEĆU ŠTITITI NIKOG, MNOGI TREBA DA SE ZABRINU\nNisam od ljudi koji će bilo kada da stane i da pokuša da zaštiti kriminalce, pa makar bili i iz stranke kojoj pripadam, rekao je večeras predsednik Srbije Aleksandar Vučić. On je u emisiji „Stav“ na televiziji O2 naveo da danas u Srbiji postoje dve politike, politika razvoja, ekonomskog napretka i budućnosti, a sa druge strane politika afera koju, kako kaže, neće unapred da odbaci.\nPredsednik Srbije je naglasio da mu ne pada na pamet da bilo koga štiti i da ima mnogo ljudi unutar SNS koji treba da se pribojavaju.“Videćete sve na sednici Glavnog odbora SNS 29. decembra, unutar stranke biće naznaka i velikih promena. Postoje ljudi koji ne zaslužuju ni moje, ni poverenje građana Srbije. Nisu to oni koje navode naši politički protivnici, jer oni to izmišljaju, ali ima mnogo drugih slučajeva u kojima vidim nerad i bahatost“, rekao je Vučić.\nOn je podsetio da je već mnogo puta govorio o nedozvoljenoj upotrebi rotacionih svetala na službenim automobilima, ali da ima ljudi u SNS kojima je to, kako je podvukao, statusni simbol. „Za njih nema ništa važnije nego da na putu razgone ljude od sebe, levo i desno, zato što je to njima statusni simbol kojim pokazuju da su mnogo važni“, istakao je Vučić.\nPredsednik Srbije je naveo da mu, kako se izrazio, ljudi sa lokala pišu i govore o raznim slučajevima zloupotreba. „Pozivam tužioce da rade svoj posao, gonite svakoga, i iz partije kojoj ja pripadam, a koji su prekršili zakon“, zaključio je Vučić.\nSTRATEGIJOM DO 2025. DA SUSTIGNEMO MNOGE\nPredsednik Srbije Aleksandar Vučić izjavio je večeras da veruje da će novi investicioni plan, koji će uskoro predstaviti javnosti, biti ostvaren u narednih pet ili šest godina. Gostujući u emisiji „Stav“ na televiziji O2, Vučić je najavio da će taj plan predstaviti 28. decembra, zajedno sa premijerkom Srbije Anom Brnabić.\nIzvor vucic.rs, 23. decembar 2019.\nIN4S: PREDSEDNIK SRBIJE APSOLUTNO STOJI ČVRSTO UZ SVOJU SPC\nIN4S je kontaktirao kabinet predsjednika Srbije vezano za izjavu koju su režimski mediji interpretirali kao navodno priznanje predsjednika Srbije o navodnoj ”autokefalnosti takozvane CPC”. Iz kabineta oštro osuđuju maliciozne interpretacije i navode da predsjednik Srbije apsolutno stoji čvrsto uz svoju Srpsku pravoslavnu crkvu svuda gdje ona živi i djeluje, pa tako i u Crnoj Gori.\nIzvor IN4S, 23. decembar 2019.\nPreporučujemoAleksandar VučićMini šengenNebojša StefanovićSiniša MaliHrvatskaCrna Gora


Kad se zbog ALKOHOLA obrukate u krevetu: Šta raditi kad VRŠNJAK NE SLUŠA? – Melly.rs\nJedna čašica više može dovesti do „fijaska“…\nGotovo da ne postoji muškarac kome se nije dogodilo da zbog „čašice više“ ne uspeva da se pokaže u krevetu sa partnerkom. Pojava nimalo neobična, niti retka, ali ipak „bauk“ za veliki broj muškaraca…\nDa biste znali zašto vaš „vršnjak“ otkazuje poslušnost kada ste pod dejstvom alkohola, prvo bi trebalo da shvatite „komplikovan“ proces postizanja ere**ije.\n„Prvo, mora postojati se**ualno uzbuđenje, što zahteva koncentraciju“, rekao je za „Hafington post“ Majk Bol, stručnkjak digitalne klinike za zdravlje muškarca. „Drugo, mozak mora efikasno da šalje signale u polni organ da bi mu rekao šta da radi. Treće, u telu mora biti dovoljno krvi da bi se organ ispunio, zbog čega je važno da osoba bude hidrirana. I četvrto, krvni sudovi se moraju opustiti, kako bi omogućili krvi da stigne do polnog organa.“\n„Prvo, alkoholisanje može da oteža koncentraciju ili koordinaciju. Drugo, alkohol je poznat kao depresiv centralnog nervnog sistema, što znači da usporava električnu aktivnost u mozgu i nervima. Treće, piće izaziva dehidraciju (razmislite o tome koliko urinirate dok pijete), vaše telo gubi veliku količinu tečnosti. I četvrto, konzumiranje alkohola utiče na sužavanje krvnih sudova, što onemogućava postizanje ere**ije.“\nOdgovor je – NE! Svaka vrsta alkohola utiče na ovu vrstu disfunkcije, samo je razlika u kojoj meri. Pića sa manjim procentom alkohola (pivo, vino) imaju nešto slabiji efekat, a „žestine“ snažniji.\nKako izbegnuti neposlušnost „vršnjaka“?\n„Pilule neće delovati zbog velike količine alkohola koji ste uneli jer u vašim krvnim sudovima ne postoji dovoljno azotnih oksida koji su neophodni da bi krv ‘napumpala’ muški polni organ“, kažu stručnjaci.


pink.rs | Popović i Čepurin ocenili: Poseta Putina podstrek za dalju saradnju\nPopović i Čepurin ocenili: Poseta Putina podstrek za dalju saradnju\nIzvor: Tanjug, Foto: RTV Pink ||\nMinistar za inovacije i tehnološki razvoj Nenad Popović i ambasador Rusije u Srbiji Aleksandar Čepurin ocenili su da je najavljena poseta ruskog predsednika Vladimira Putina Srbiji veliki podstrek za dalje unapređenje političke i ekonomske saradnje između dve zemlje.\nOni su u razgovoru izrazili uverenje da će ova poseta doprineti snanijem povezivanju tehnoloških kompanija iz Srbije i Rusije, kao i značajnijem privlačenju ruskih investicija u Srbiju u oblasti inovacija i digitalne ekonomije, saopšteno je danas iz resornog ministarstva.\nPopović je tom prilikom izrazio zahvalnost Rusiji i predsedniku Vladimiru Putinu na principijelnoj podršci koju ova zemlja pruža Srbiji po pitanju Kosova.\n- Tokom poslednje posete Moskvi, sastao sam se sa visokim zvaničnicima Ruske Federacije, koji si mi preneli jasnu poruku da Rusija podržava svako rešenje za Kosovo koje podržava srpski narod i koje je u skladu sa Ustavom Srbije i Rezolucijom 1244 - istakao je Popović.\nPopović se pre dva dana u Moskvi sastao sa ruskim ministrom poljoprivrede Dmitrijem Patruševim sa kojim je razgovarao o povećanju izvoza srpske hrane i poljoprivrednih proizvoda na trište Rusije.\n- Vrata ruskog tržišta su potpuno otvorena za hranu i poljoprivredne proizvode iz Srbije. Razgovarao sam sa kolegom Patruševim o načinima kako da se finansijski podri srpski izvoz u Rusiju. Uveren sam da će taj izvoz u budućnosti samo da raste - rekao je Popović.\nVučić i Čepurin: Poseta Putina od velikog značaja za dalji razvoj političkog dijaloga\nČepurin o Putinovoj poseti: Snažan podstrek razvoju strateškog partnerstva\nPOPOVIĆ za PINK: Od Putina stiže puna podrška suverenitetu Srbije po pitanju Kosova i Metohije\nPopović: Značaj sporazuma potpisanih sa Rusijom je ogroman!\nSTIŽE VELIKI VLADIMIR - Čepurin: Putin dolazi u Srbiju u oktobru ili novembru!


Kako ističe, u 2020. godini fokusiraće se i na donošenje Strategije pametne specijalizacije, ali i na kreiranje novog, boljeg sistema raspodele novca za naučnoistraživačku delatnost uspostavljanjem prvog Fonda za nauku i inovativnost u Srpskoj.\n– Sledeća godina će biti godina izazova, godina u kojoj definitivno trasiramo put naučnotehnološkog napretka i neophodnih reformi za Srpsku 21. veka – poručio je Rajčević u obraćanju na društvenim mrežama.\nJedan od ciljeva za 2020. godinu biće, dodaje, i osnaživanje CERT Republike Srpske, odnosno centra pri ministarstvu koji se bavi pitanjima informacione bezbednosti. Zato je planirano donošenje novog zakona o informacionoj bezbednosti i strategije informacione bezbednosti.\nKako je ranije objasnio za Srpskainfo, elektronske usluge koje će se pružati u RS moraju biti bezbedne, a komunikacija kriptovana, te se ne sme dozvoliti curenje ličnih podataka, koji su i zakonom zaštićeni. Zato će sve značajnija biti upravo i uloga CERT centra RS, piše Srpskainfo.\nRajčević: Vlada RS niti želi, niti će praviti diskriminaciju između visokoškolskih ustanova, ali želi kvalitet u obrazovanju


Niška televizija » Kako pomoći ljudima koji dožive srčani zastoj van bolnice (VIDEO)\nTagovi: edukacija, hitna pomoc, Medija Centar Niš\nStatistika pokazuje da samo 7 odsto pacijenata koji dožive srčani zastoj van bolnice živi duže od mesec dana. Ovaj procenat mogao bi da bude veći kada bi se na licu mesta pružila odgovarajuća pomoć, upozoravaju iz Zavoda za hitnu medicinsku pomoć.\nKako bi se izbegle neželjene posledice posle srčanog zastoja, niška hitna pomoć organizuje edukaciju koja će građane naučiti kako pomoći onima koji su doživeli ovaj kardiovaskularni problem. U narednom periodu nastaviće sa edukovanjem mladih vozača i građana o pružanju prve pomoći. Svi koji žele da saznaju više o metodama spasavanja života pre dolaska lekara, mogu se obratiti ovoj ustanovi, a za sva pitanja građanima na raspolaganju je sajt niške hitne pomoći http://www.hitnanis.org/\nDanas zvanično počela školska godina na Pravnom Fakultetu (VIDEO)\nProtestni skup niških i zaječarskih advokata na Sinđelićevom trgu (VIDEO)\nU MC Niš održana tribina Saveta za štampu (VIDEO)\nObjavljeno 18.06.2014. 14:13\nPORASTAO BROJ TURISTA U NIŠU https://t.co/pOhpsOCde7 https://t.co/ZN2coVHZ23 19 hours ago


Stano: Odluka SAD važna za borbu protiv kriminala na Zapadnom Balkanu - Kosovo Online\n9. Decembar 2021. • 14:04\nEvropska unija pozdravila je jučerašnju odluku SAD da uvedu sankcije protiv odgovornih za organizovani kriminal na zapadnom Balkanu, prenosi Tanjug.\nIz Brisela poručuju da se angažman EU sa regionom takođe fokusira na borbu protiv korupcije i kriminala, ali da o tome mora da se razgovara u okviru procesa pristupnja EU.\nNa pitanje medija, da li EU namarava da ”krene istim stopama” kada je reč o organizovanim kriminalu na Zapadnom Balkanu, portparol EU, Peter Stano, kaže da odluka SAD "može samo da se pozdravi" zbog doprinosa ”kvalitetu vladavine prava i života ljudi” u regionu.\n"To je nešto na čemu smo mi takođe vrlo angažovani u našim odnosima sa partnerima na Zapadnom Balkanu u okviru procesa pristupanja. Radimo na uvođenju EU standarda u oblasti borbe protiv organizaovanog kriminala i korupcije", kaže Stano.\nStano podseća da je borba protiv organizovanog kriminala na Zapadnom Balkanu "strog uslov u okviru približavanja zemalja rediona EU standardima".\n"Mi se time bavimo ozbiljno i zahtevamo od naših partnera u regionu da pokažu konstatntu odlučcnost i rezultate u toj borbi", kaže Stano.\nOn dodaje da se upravo o borbi protiv organizovanog kriminala i korupcije razgovaralo sa predstavnicima Prištine na sastanku Saveta za stabilizaciju i pridruživanje održanom u utorak u Briselu.\n"To je okvir u kome mi radimo sa partnerima na Zapadnom Balkanu. Kada je reč o sankcijama, EU ima svoju politiku sankcija koja se primenjuje u skladu sa EU spoljnom i bezbednosnom politikom, a svaka odluka o tome se donosi konsenzusom i ne komentariše prethodno u javnosti", zaključio je Stano.\nPeter Stano EU EU-Zapadni Balkan Zapadni Balkan Borba protiv korupcije\nStano: Nema razloga da komentarišemo angažovanje Piča\nPortparol EU Peter Stano izjavio je da nema razloga da komentariše imenovanje Stjuarta Piča za specijalnog izaslanika Velike Britanije za Zapadni Balkan, budući da ta zemlja nije članica EU.\nKoha: Političke krize, kriminal i korupcija razlozi zašto nema napretka Kosova ka EU


Međunarodni stručnjaci u Boliviji istražuju nasilje na protestima\nNeredi na ulicama, Bolivija\nTim međunarodnih stručnjaka stigao je u Boliviju da istraži nasilje sa smrtnim ishodima tokom protesta posle spornih predsedničkih izbora 20. oktobra i ostavke doskorašnjeg predsednika Eva Moralesa, prenosi AP.\nPripadnici Interameričke komisije za ljudska prava stigli su u grad Sakaba u centralnom delu Bolivije, gde je devet Moralesovih pristalica ubijeno u sukobima sa bezbednosnim snagama 15. novembra.\nIzvršni sekretar Komisije sa sedištem u Vašingtonu Paulo Abrao rekao je da će istražitelji saslušati sve strane i da će uticati na bolivijske vlasti "da obezbede pravdu i nadoknade za žrtve i da razjasne činjenice".\nBolivija je pogođena teškom političkom krizom otkako je Morales proglasio pobedu na predsedničkim izborima održanim 20. oktobra, na kojima je prema oceni međunarodnih posmatrača Organizacije američkih država bilo brojnih nereguarnosti.\nParlament Bolivije odobrio nove izbore, ali bez Moralesa\nMorales, prvi predsednik Bolivije indijanskog porekla, podneo je ostavku 10. novembra u jeku protesta, pošto ga je vojska pozvala da to učini, i sklonio se u Meksiko, ali su potom počele da protestuju njegove pristalice.\nTokom 35 dana demonstracija poginule su 32 osobe.\nProtesti su oslabili, ali ih i dalje ima u nekim mestima.\nPrivremena predsednica Bolivije Henin Anjes juče je potpisala zakon o organizaciji novih predsedničkih i parlamentarnih izbora na kojima je Moralesu zabranjeno učešće. Tim zakonom koji su u subotu usvojila oba doma parlamenta Bolivije poništeni su rezultati izbora održanih 20. oktobra.